Ёшлар мундиалидан порлаб чиққанлар / CHAMPIONAT.asia\nЁшлар мундиалидан порлаб чиққанлар\n08 июл 2013 14:18\nЁшлар терма жамоамиз учинчи марта жаҳон чемпионатида иштирок этди.\nБу яхши кўрсаткич, албатта. Чунки ўсмирлар терма жамоасидан кўра ёшлар термасидаги футболчилар катта футбол остонасида туришади. Уларнинг кейинги фаолияти кучли клублар ёки миллий терма жамоа билан боғланиши ҳеч гап эмас. Фақат улар меҳнат қилишдан тўхтаб қолишмаса бўлгани. Шу ўринда биз ёшларимиз иштирок этган жаҳон чемпионатида порлаган юлдузлар тўғрисида мақола тайёрлашга қарор қилдик. Кимда ривожланиш жараёни қандай кетганини ўқувчиларимизнинг ўзлари билиб олишлари мумкин.\nИлк бор 2003 йил БААда бўлиб ўтган мундиалда Виктор Борисов бошчилигидаги ёшларимиз қатнашишган. Ўша таркибдан кейинчалик Игнатий Нестеров, Илҳом Суюнов, Мансур Саидов, Жасур Ҳасанов, Александр Гейнрих, Ислом Иномов сингари футболчилар яхши фаолият олиб боришди. Бироқ уларга ўзларини хорижда кўрсатиш насиб қилмади. Улар билан бирга бир чемпионат, ҳатто бир гуруҳда иштирок этган ўйинчилардан кўпчилиги эса жаҳон даражасидаги юлдузларга айланишди. Словакия терма жамоасидан Марек Чех “Порту” ва “Вест Бромвич” клубларида ўйнади. Ҳозир у “Трабзонспор”да тўп тепяпти. Унинг жамоадоши Филип Голошко ҳам асосан Туркия чемпионатида ўзини кўрсатяпти. БАА терма жамоасидан эса Исмоил Матар араб мамлакатларининг энг яхши футболчиларидан бирига айланди. Бироқ у БААни тарк этишни афзал билмади. Араб ўйинчилари шундай хусусият билан ажралиб туришади.\nБизга қарши гуруҳда ўйнаган Хавьер Маскерано, Пабло Сабалета, Фернандо Кавенаги, Карлос Тевес ва Гонсало Родригес каби футболчилар турли машҳур клублар шарафини ҳимоя қилиб келишмоқда. Улар Испания, Англия, Италия сингари давлатда гранд жамоалар сафида ўйнашмоқда. Фақат Кавенаги Россиядаги омадсиз баҳсларидан кейин аввалги савиясини ушлаб қола олмади. Аргентина билан деярли тенг курашган футболчиларимиз фақат миллий чемпионатимизда жавлон уришди холос. Испания терма жамоасида тўп тепган футболчиларнинг аксарияти ла лига жамоалари таркибида кўриниш беришган. Энг машҳурлардан Андрес Иньеста ва Хавьер Арисмендиларни эслаш кифоя. Бу футболчилар мундиалдан кейин ҳам юқори савияли учрашувларда иштирок этиб, машҳур мутахассислар қўлида машғулотларда қатнашишган. Бизникилар эса олий лига, нари борса ОЧЛ учрашувларида ўзларини кўрсатдилар. Мураббийлар ҳақида ортиқча гапирмасак ҳам бўлади.\n2003 йил Австралия терма жамоасида Карл Валери, Майл Жединак, Алекс Броски ва Метт Маккэй, Бразилиядан Дани Альвеш, Даниэль Карвалью, Нилмар, Клебер, Корреа, Фернандиньо, Колумбиядан Фредди Гуарин, Мисрдан Ҳусни Абдрабу, Англиядан Жеймс Милнер, Япониядан Эйжи Кавашима, Ясуюки Конно, Хироки Саката, Германия ёшларидан Кристиан Лелль, Роберт Хут, Пётр Троховски, Парагвайдан Нельсон Вальдес ва АҚШдан Клинт Демпси каби футболчилар бутун дунё танийдиган футболчиларга айланишди. Уларнинг аксарияти катталар ўртасидаги жаҳон чемпионатида иштирок этди, Европанинг энг кучли биринчиликларида майдонга тушишди. Биздан кучли бешлик таркибидаги чемпионатларда ўйнаган биргина футболчи Илёс Зейтуллаев бор бўлган бир пайтда (у ҳам атиги 2 баҳсда ўйнаган) бошқа жамоадаги бизга таниш ўйинчилар ҳар мавсумда 10тадан кўп тўп киритиб келишмоқда.\n2009 йил Мисрда ўтказилган мундиалда Аҳмад Убайдуллаев бошчилигида юртимиз шарафини ҳимоя қилган ёшларимиздан бугунги кунда миллий терма жамоага фақат Ислом Тўхтахўжаев ва Жасур Ҳасанов таклиф этиляпти. Аслида улардан ҳам умидимиз катта бўлганди. Бироқ уларнинг янада юқори савияга кўтарилишларига олий лигамизнинг паст савияда эканлиги тўсқинлик қилди. Кучли миллий чемпионатга эга бўлмас эканмиз, ўсмирлар ёки ёшлар миқёсида жаҳон чемпионатида ижобий натижаларга эришишнинг фойдаси сезилмайди. Чунки футболчининг 19 ёшдаги эмас, балки 24 ёки 28 ёшдаги ҳолати кўпроқ аҳамиятга эга.\nМисрда бошқа жамоалар сафида майдонга тушганлардан кимларни бугунги кунда юлдузлар сафига қўшиш мумкин? Испаниядан Серхио Асенхо, Сезар Аспиликуэта, Хорди Альба, Фран Мерида, Ориэл Ромеу, Оскар Де Маркос, Жанубий Кореядан Ку Жа Чол, Ким Ко Кюн, Германиядан Стив ва Ларс Бендер, Люис Холтби, Англиядан Мартин Келли, Ганадан Жон Менса, Агеманг Баду, Андре Айю, Уругвайдан Гастон Рамирес, Себастьян Коатес, Николас Лодейро, Бразилиядан Дуглас Коста, Алекс Тейшейра сингари ўйинчиларни эътироф этса бўлади. Уларнинг деярли барчаси Европадаги кучли чемпионатларда ўйнаб улгуришди.\nАфсуски, бизнинг ўша таркибдан фақат саноқлилари айни пайтда олий лигада клублар сафида муваффақиятли ўйнаб келишмоқда. Бу кетишда Аҳмаджон Мусаев шогирдлари орасидан ҳам биз кўришни истайдиган чемпионатларда тўп тепадиганлар сони ё 1-2 нафар бўлади, ёки умуман бўлмайди. Чунки таклиф бўлган футболчиларни ҳозирданоқ хорижга қўйиб юбориш керак. Акс ҳолда, улар олий лига савиясида қотиб қолишади. Бошқа тарафдан бизнинг ўйинчилар ҳали чет элда ўзларини кўрсатишмаган. Шу сабабли таклифлар бўлишига ишониш қийин. Албатта, баъзи етакчиларни ҳисобга олмаганда. Қолаверса, юртимиздаги мураббийларнинг маҳорати ўша ўйинчиларнинг асосий жамоага кўникиб бориши ва ўсишига камлик қиляпти, шекилли. Кўплаб иқтидорли ёшларга эга бўлган ҳолда уларни ривожланиш тугул, ўша савияда ушлаб қолишга ҳам кучимиз етмаяпти. Бу энг катта муаммолардан биридир. Бу борада бир мисолни келтириб ўтиш мумкин. 2009 йил Европада 21 ёшгача бўлган терма жамоалар чемпионатида ғалаба қозонган Германия терма жамоасидан ўнга яқин футболчи миллий терма жамоага жалб қилинган!\nҲозирда ўша таркибдан Мануэль Нойер, Бенедикт Хеведес, Жером Боатенг, Сами Хедира, Месут Озил, Марко Марин, Матс Хуммельс, Рубен Кастро ва Марсел Шмельцер миллий терма жамоа аъзолари ҳисобланади. Бу кўрсаткичга фақат ҳавас билан боқиш мумкин. Шундай вазият ҳозир Голландия, Италия ва Испания билан ҳам юз беряпти. Ёшлар ва 21 ёшгача жамоалардан кейинчалик миллий термага 10 нафар атрофида ўйинчилар жалб этилмоқда. Демак, улар ўша мусобақалардан йўқолиб қолишмаяпти. Шунингдек, 18 ёки 19 ёшда миллий терма жамоага жалб этилиб, секинлик билан юқори савиядаги ўйинларга кўниктириб борилишмоқда. Биз эса бу жараёндан ўтиш бўйича салбий баҳога эгамиз. Балки, юқоридаги мамлакатларга тажриба алмашиш мақсадида ҳар йили мутахассисларни юбориш керакдир. Хорижлик мураббийларнинг таклиф этилиши ҳам масалага ечим бўлиши мумкин.


2019 йили Ўзбекистонга қанча хорижий сайёҳлар ташриф буюрди? — Sof.uz\n2019 йили Ўзбекистонга қанча хорижий сайёҳлар ташриф буюрди?\n27.02 14:30 140 Ўзбекистон\n2020 йилнинг 27 февраль куни Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги биносида Ўзбекистон Республикаси Президентининг 2019 йил 13 августдаги “Ўзбекистон Республикасида туризм соҳасини янада ривожлантириш чора-тадбирлар тўғрисида”ги ПФ-5781-сонли Фармонида белгиланган топшириқлар ижроси юзасидан амалга оширилган ишлар тўғрисида Туризмни ривожлантириш давлат қўмитаси мутасаддилари иштирокида матбуот анжумани ўтказилди.\nУнда таъкидланишича, Ўзбекистонга келган хорижий сайёҳлар сони 2019 йилда 2018 йилга нисбатан 26 фоизга ўсиб, 6,7 миллион нафарга етди (2018 йил 5,3 млн.). Ўз навбатида туризм хизматлари экспорти 26 фоизга ўсиб, 1,3 млрд АҚШ долларига етди (2018 йил 1 млрд доллар).\n2019 йил давомида 6 минг хоналар фондига эга 274 жойлаштириш воситалари қурилди ва жойлаштириш воситаларининг умумий сони 26,1 минг хона фонди билан 1188 тага етди. Аҳамиятлиси, 2017-2018 йилларда жойлаштириш воситаларининг ўсиш сурати 4-9 фоизни ташкил қилган бўлса, 2019 йили 30 фоизни ташкил қилди;\n2019 йил давомида 499 янги туроператор фаолияти йўлга қўйилиб, уларнинг умумий сони 1482 тага етди.


МУНАВВАР ДОВОНЛАРИМИЗ – Сурхон тонги\nБош саҳифа / Иқтисодиёт / МУНАВВАР ДОВОНЛАРИМИЗ\nЯнвар 31, 2017\tИқтисодиёт, Маданият, Сиёсат Изоҳ қолдириш 527 Кўрилди\nХАЛК БИЛАН МУЛОКОТ ВА ИНСОН МАНФААТЛАРИ ЙИЛИ\nСизга айтсам, инсон хаётининг ажиб бир фасли кексаликдир. Бу даврга келиб киши катта хаётий тажрибага, тирикликнинг беназир мактабига, донишмандликка эга булади. Шу маънода олиб карайдиган булсак, шахримизда катта хаёт, мехнат мактабини садокат билан утаган куплаб нуронийлар истикомат килишади. Агар ракамлар тили билан айтадиган булсак, айни пайтда кадимий ва навкирон шахримизда ёши 60 дан ошган 6665 нафар, Иккинчи жахон уруши катнашчиларидан 11 нафар (уларнинг ёши юзнинг корасини олди), фронт ортида матонат билан мехнат килган 130 киши биз билан ёнма-ён яшамокда.\nШуни унутмаслик керакки, качонлардир, яъни ёшлик йилларида бошкалар учун хизмат килган, холис мехр курсатган кариялар бизнинг эътибор ва мехримизга эхтиёж сезадилар. Улардан бир огиз ширин сузингизни, бир пиёла иссик чой ва нонингизни аямасангиз булди, уларнинг куллари ва тиллари яхши тилак хамда дуолардан бушамайди. Бизнинг жамгармамиз жамоаси буни хамиша эътиборда тутган холда режа билан иш олиб бормокда. Чунончи, уруш фахрийлари ва фронт ортида мехнат килшан карияларни йилика икки мартадан чукурлаштирилкан тиббий курикдан утказаяпмиз. Бундан ташкари, Иккинчи жахон уруши катнашчиларининг хар бириша участка шифокори биркитиб куйилшан. Шахримизда хомий корхона, ташкилотлар ва тадбиркорлар томонидан карияларнинг оилаларидан мунтазам равишда хабар олиб турилади, имконият даражасида моддий жихатдан куллаб-кувватланади. Утган киска давр мобайнида уруш фахрийлари, фронт ортида мехнат килганларнинг уйларини таъмирлаш учун шахар хокимлиги билан биргаликда 30 миллион сумликдан ортик хизмат курсатилди.\nКарияларни янада хурсанд килиш максадида янги йил арафасида Президент совгалари улашдик. Мустакиллик, Навруз байрамлари муносабати билан хомийлар томонидан озик-овкат махсулотлари, турли совга-саломлар бериб келинмокда. Шунингдек, бир пиёла чой устида кариялар билан сухбатлар уюштирилмокда, уларга бепул концерт дастурлари, театр томошалари курсатилмокда. Жамоамизнинг хомийлар хисобидан йигилкан маблаги хисобидан шахримиздаги ногиронлар ва кам таъминланганларга 10 миллион сумдан ортик моддий ёрдам бердик.\nЯна бир нарсаки, хамкор ташкилотлар, касаба уюшмалари билан биркаликда вилоятимиздаги табаррук кадамжоларга карияларимизнинг зиёрат ва саёхатларини уюштиришда хам бош-кош булаяпмиз.\nШу уринда алохида таъкидлаб утишим керакки, Узбекистон Республикаси Президентининг 2016 йил 28 декабрдаги фармони биз нуронийларнинг хаётида катта вокеа булди. Бу Фармонда кариялар хаётини янада мазмунли ва сифатли булишининг барча жихатлари аник-ойдин курсатиб берилган. Шунингдек, жамгармаларга бинолар ажратиб бериш, уларни давр талабида жихозлаш каби куплаб вазифалар жойлардаги хокимликлар зиммасига юклатилган.\nШуни алохида таъкидлаш жоизки, мазкур фармоннинг бажарилиши юзасидан вилоят хокимининг ташаббуси ва фармойиши билан вилоят хамда шахар “Нуроний” жамгармасига барча кулайликларга эга булган янги бино такдим этилди. Бинони таъмирлаш, иситиш тармогини барпо этиш ва бошкалар учун 500 миллион сумлик маблаг ажратилди. Шу бино ёнида карияларни согломлаштириш учун тренажёр учун жой хозирланмокда. Шунингдек, бу ерда шахмат-шашка хоналари, вактни мазмунли утказиш учун кутубхона ташкил этилаётир. Хозирги пайтда барча хоналарни жихозлаш ишлари бошлаб юборилди. Дарвоке, кариялар учун бу ерда чойхона, ошхона хам ишлаб туради.\nКарияларни хурсанд килиш, уларнинг дуосини олиш учун кенг куламли ишларни амалга ошираяпмиз. Масалан, уз маблагимиз хисобидан 2017 йил учун “Сурхон тонги” газетасига 10 дона, “Нуроний” газетасига 50 дона, “Термиз окшоми” газетасига 10 донага карияларимизни обуна килдик.\nБир суз билан айтганда, хукуматимиз, давлатимиз томонидан курсатилаётган бундай гамхурликлардан биз карияларнинг бошимиз кукка етмокда, кунглимиз кутарилмокда. Бу эса бизни кувватлантирмокда, ёшларимизни тугри йулдан собитлик билан боришларига сидкидилдан даъват этишимизда мадад бераётир. Биз вилоятимиз, шахримиз равнаки учун кулдан келганча харакат киламиз, хаётий тажрибаларимизни ишга соламиз.\nТермиз шахар “Нуроний” жамгармаси булинмаси раиси\nКейинги КЕЛАЖАГИ ПОРЛОК ЮРТ ёки ихчам, арзон ва чиройли уйларни хамма орзу килади\nМарказий сайлов комиссиясининг Халқаро матбуот маркази вилоят бўлими томонидан ОАВ вакиллари, ТерДУ талабалари, участка сайлов …


Ёр-ёр ўрнига йиғи-йўқлов\nТожикистонга Россиядан келган тобутлар яна биттага кўпайди.\n24 сентябр куни Тожикистоннинг Сўғд вилояти Жаббор Расулов туманига қарашли Қўрғонча қишлоғига Россияда миллатчилар қўлидан ўлган 21 ёшли Ғофиржон Олимов жасади солинган темир тобут келтирилди.\nЯқинларининг айтишларича, марҳум Ғофиржон Россиянинг Москва вилоятидаги Марфино шаҳарчасида мардикорлик қилган.\n- Тожикистондан борган мардикорлар маҳаллий руслар билан футбол ўйнаганлар. Мусобақада ўзбеклар 5:0 ҳисобида ғолиб чиқишган. Шунда болаларимиз хурсандлигидан бир-бирини қучоқлаб, қийқириб табриклаган. Билмадим, бу русларга ёқмаган, алам қилган шекилли. Шунда улар тожикистонликларга ёпирилишган. Ур-йиқит пайтида кимдир Ғофиржоннинг бошига темир бўлак билан урган. Бечора бола жойида жон таслим қилган. Ўлигини олиб келишди, уйида қиёмат бўлиб кетди, дейди қўрғончалик аёл.\nМарҳумнинг қариндоши Кимсанбойнинг айтишича, Ғофиржон ноябр ойида уйга қайтиб келиб, уйланиши керак эди.\n- Жиянимизни олиб келинган куннинг ўзида, соат 10 да дафн қилдик. Ота-онаси тўйга тайёргарлик кўраётган эди. Ҳамма Ғофиржоннинг келишини кутаётган эди. Буни қаранг - тўй ўрнига аза бўлиб ўтирибди, дейди Кимсанбой.\nУнинг айтишича, бугунги кунда Қўрғончадан мингдан ортиқ эркак-аёл Россияга мардикорликка кетган. Ҳар йили Россиядан икки-уч қўрғончаликнинг ўлиги келмоқда.\nЖурналист Алижон Йўлдошев фикрича, токи Тожикистонда оила тебратишга етарли миқдорда маош тўлайдиган корхоналар ишга тушмас экан, бундай фожеалар такрорланаверади.\n- Ростини айтганда, бугунги кунда Қўрғонча у ёқда турсин, Жаббор Расулов туманида ҳам аҳолини иш билан таъминловчи бирорта дуруст корхона ишламайди. Ёшлар учун маданий-маърифий муассасалар ҳақида гапирмасак ҳам бўлади. Чунки бундай муассасанинг ўзи йўқ. Республика раҳбарлари давлатни, ўз оилаларини боқаётган фуқаролари ҳақида умуман қайғурмайди. Республикада корхоналар бор, лекин у ерда тўланаётган ойлик рўзғор тебратишга етмайди. Бу ҳақда кўп гапирилаяпти, бироқ аҳоли турмуши ўнгланмаяпти, дейди Алижон Йўлдошев.\nКузатувчиларнинг айтишларича, марказий осиёлик мардикорлар ҳуқуқларининг Россияда ҳимоя қилинмаслиги ва улар тақдирнинг ҳукмига ташлаб қўйилганлиги ана шундай аянчли оқибатларга олиб келмоқда.\nБу каби мудҳиш воқеаларга муносабат билдирилганда, кўпинча бунга Россия ҳуқуқ-тартибот идораларининг ўз ишига масъулиятсизлик билан ёндошаётгани сабаб бўлаётгани ҳақида айтилади. Бироқ Хўжанд шаҳридаги “Нигоҳ” жамоатчилик ташкилоти вакили Вали Қобилзода фикрича, Тожикистон ҳукумати бунда ҳадеб Россияни айблайвермай, ўз фуқароларини иш билан таъминлашни ташкил этиши керак.\n- Россияда ксенофобия мавжуд, буни инкор қилиб бўлмайди. У ерда тақирбошлар қўлидан ҳар йили ўнлаб тожикистонликлар ҳалок бўлаётганлиги ташвишланарли ҳол. Бироқ тожик расмийлари ва журналистлари баралла айтаётгандай, ҳалок бўлаётган тожикистонликлар сони юзлаб эмас, такрор айтаман, ўнлаб кишини ташкил этади. Назаримда, тожик расмийлари нола таъналарни бир четга қўйиб, биринчи навбатда, ўз фуқароларига ватанида шарт-шароит яратишни ўйлашлари керак, дейди Вали Қобилзода.\nРасмий маълумотларга кўра, жорий йилнинг саккиз ойи давомида биргина Сўғд вилоятига Россияда вафот этган 140 дан ортиқ тожикистонликнинг тобути олиб келинган.


«Andijondonmahsulot» акциядорлик жамияти акциядорларининг навбатдаги йиллик умумий йиғилиши 2019 йил 25 март куни соат 11-00да ўтказилади.\nАкциядорларни рўйхатга олиш соат 9-00дан бошланади.\nЖамиятнинг 2018 йил якуни ва бизнес-режаси кўрсаткичларини бажарилиши бўйича жамият бошқарув раисининг хисоботини тасдиқлаш.\nЖамиятнинг 2018 йил якуни бўйича йиллик бухгалтерия баланси ва молиявий натижаларини тасдиқлаш.\nЖамиятнинг 2018 йил якуни бўйича тафтиш комиссиясининг хулосасини тасдиқлаш.\nЖамият ташқи аудиторининг 2018 йил молия-хўжалик якуни бўйича хулосасини тасдиқлаш.\nЖамиятнинг 2018 йил якуни бўйича олинган соф фойда таксимоти тўғрисида.\nЖамиятнинг 2019 йил якуни бўйича аудиторлик текширувини ўтказиш учун аудиторлик ташкилотини ва унинг хизматига тўланадиган хакнинг энг кўп миқдорини белгилаш.\nЖамиятнинг 2019 йил учун бизнес-режасини тасдиқлаш.\nЖамиятга автотранспортлар сотиб олиш тўғрисида.\nЖамиятнинг “Кузатув кенгаши ва Тафтиш комиссияси аъзоларини моддий рагбатлантириш тугрисида” ги ички уставини янги тахрирда тасдиклаш.\nАкциядорларнинг реестрлари акциядорларга хабар бериш учун 2019 йил 11 март ва йиғилишда иштирок этиш учун 2019 йил 15 март куни ҳолатларига шакллантирилган.\n«Andijondonmahsulot» АЖ акциядорларининг навбатдаги йиллик умумий йиғилиши 2018 йил 27апрель куни, Андижон шахри, Чинобод кўчаси, 21-уй манзилдаги жамиятнинг мажлислар залида ўтказилади.\nакциядорларнинг реестри шакллантириладиган саналар: 2018 йил 17апрель хамда 2018 йил 23апрель.


Бойлигимизни асрайлик – Сурхон тонги\nБош саҳифа / Жамият / Бойлигимизни асрайлик\nСентябр 26, 2017\tЖамият Изоҳ қолдириш 783 Кўрилди\nПахта — элимизнинг асосий даромад манбаи. Шу билан бирга тез аланга олувчи хомашёдир. Аёнки, пахтани териш, ташиш, сақлаш ва қайта ишлаш жараёнида техникалардан фойдаланилади. Айниқса, даладан тайёрлов масканларига ҳамда бу жойдан қайта ишлаш заводларига ташишда деҳқонлар ва тайёрловчилар ҳар хил техникаларни жалб этадилар. Тракторларнинг кўпи эскирган, асосий қисмида тутун чиқаргичдан чиқадиган алангани қайтарувчи мосламаси йўқ. Бир қисми йўқотиб юборилган, борларини ҳайдовчилар таққиси келмайди. Бепарволик оқибатида трактор тутунчиқаргичидан чиққан учқун орқага уланган тиркамадаги пахтага тушиб ёнғин содир бўлиши эҳтимоли йўқ эмас.\nХодимларимиз пахта терими мавсуми олдидан вилоят ҳудудидаги учта — Музработ, Жарқўрғон ва Сурхон тола базаси, 10 та пахтани қайта ишлаш корхонаси ва 40 та тайёрлов масканида бўлиб, ёнғин хавфсизлигини таъминлаш ва олдини олиш бўйича профилактика кўриклари ўтказишди. Аниқланган камчиликларни бартараф этиш бўйича қабул масканлари раҳбарларига, хавфсизлик муҳандисларига йўриқнома ва тавсиялар берилди. Ёнғин ўчириш воситалари бўлмаган завод ва пахта қабул қилиш масканлари ёнғин ўчириш бирламчи воситалари билан таъминланди. Ишлаб чиқариш дастгоҳлари, кичик механизмлар ва уларнинг электр сим ва кабеллари созлиги, мавжуд ёнғин ўчириш техникаларининг яроқлилиги, масканларда ёнғинга қарши курашишда фойдаланиладиган сув таъминоти қай аҳволдаги ўрганилди ва тегишли чоралар белгиланди.\nПахта ташийдиган автотранспорт воситалари ва тиркамали тракторлар кўрикдан ўтказилиб, ҳайдовчиларга учқун қайтарувчи мосламалар ўрнатиш топширилди.\nБундан ташқари, пахтани ёнғиндан муҳофаза қилишга қаратилган мурожаатномалар, эслатма ва бошқа турдаги кўргазмали воситалар, эстетик кўринишдаги паннолар тайёрланиб, жойларга ўрнатилди.\nОлдинги Қайтадан босилмас бизларнинг бу из…\nКейинги Таълим ва тамойил


Ӯтган дастуримизда инсоннинг энг муҳим ҳуқуқларидан бири, сӯз ва ақийда эркинлиги ҳақида сӯҳбатлашган эдик. Жуда кӯп жамиятларда сӯз эркинлиги демократиянинг ривожланиши учун муҳим омил ҳисобланади. Зеро жуда кӯп эркинликлар сӯз эркинлиги орқали ӯзининг тасдиғини топади. Матбуот эркинлиги диний эркинлик, ижтимоий каби эркинликларнинг илдизи сӯз эркинлигига бориб тақалади.\nБошқа томондан сӯз эркинлиги фуқароларнинг давлатни бошқариш ишида қатнашишлари даражасини ҳам кӯрсатади. Қайд қилиш жоизким сӯз эркинлиги мутлақ эркинлик эмас. Халқаро инсон ҳууқлари ҳақидаги ҳужжатларда бу чекловлар тилга олинган. Миллий хавфсизлик, умумий хавсизлик, умумий тартиб-интизом, ижтимоий алоқа, шунингдек бошқалар ҳуқуқ ва эркинликларига тажовуз қилмаслик ҳоатлари ана шу чеклвлар сирасидандир.\nТакидлаш жоизким сӯз эркинлиги жуда муҳим бӯлишига қарамай ана шу чекловларга амал қилиниши шарт. Бошқаларнин ҳуқуқ ва эркинликларини поймол этадиган сӯз эркинлиги эътироф ва эҳтиромга лоиқ эмас.\nУстод Аллома Жаъфарийнинг таъбири билан айтганда кишининг эркинлиги, айниқса сӯз эркинлиги номаъқул эмас, балки маъқул эркинлик бӯлиши лозим. Маъқул эркинликни эса қуйдагича тафсир қилишади: Маъқул ёки номаъқул бӯлиш, эркинликнинг зотида пинҳон эмас. Эркинликнинг бу сифатлар эгаси қиладиган нарса эса ана шу эркинликдан фойдаланиш услубидир. Инсоннинг моддий ва маънавий зарарига қаратилган сӯз эркинлиги номаъқулдир.\nАммо жамиятда фойда келтирадиган усулда фойдаланилган сӯз эркинлиги маъқул эркинликдир.\nИслом нуқтаи назридан барча кишилар ӯз ақийдасини баён этишда эркиндирлар. Фақат бу амал бошқаларнинг моддий ва маънавий, дунёвий ва ухровий манфаатларига зид бӯлмасиги лозим. Ислом аълимоти бӯйича сӯз эркинлигининг махсус ҳудудлари бӯлиб, бу ҳудудларга риоя қилиш мажбурийдир. Ана шу чекловлардан бири қадриятларни таҳқирлаш ҳисобланади.\nЧунки бошқаларнинг қадриятларини таҳқирлаш ёки уларга нисбатан мантиқсиз муносабат қилиш сӯзловчининг иддаосини исботлашга кӯмаклашмайди. Балки муқобил тарафнинг қалбида нафрат ва бадбинлик ҳиссини уйғотиб, уни қаршилик кӯрсатишга ундайди. Шу сабабли самовий динимиз ӯз мусулмонларни бошқалар қадриятларини таҳқирлаш амалидан қайтаради.\nҚуръони каримнинг Анъом муборак сураси 108 ояти каримасида бу ҳақда буюрилади: Аллоҳдан ўзгага сигинадиган кимсаларни (бутларини) сўкмангиз! У ҳолда улар ҳадларидан ошиб, жоҳиллик билан Аллоҳни сўкурлар. Ҳар бир миллатга ўзлари қилган амални мана шундай чиройли кўрсатиб қўйганмиз. Сўнгра Парвардигорларига қайтмоқлари бор. Бас, У зот уларга қилиб ўтган амалларининг хабарини берур.\nАзиз тингловчилар! Сиз "Исломий инсон ҳуқуқлари" туркум эшиттириши навбатдаги сонини Эрон Ӯэбек Радиосидан тинглаяпсиз. Дастуримиз давомида ҳам биз билан бирга бӯласиз деган умиддамиз.\nИнсонларнинг обрӯ-эътибор, каромат ва инсоний қадриятларини ҳимоялаш ҳамда жамият аҳлининг ҳурмат-эътиборини пастга урмаслик ҳам сӯз эркинлигига чекловлар ҳисобланади.Исломий таълимот бӯйича мусулмон ва ғайридинларнинг обрӯ-эътиборини муҳтарам билиб,сақлаш лозим. Исломнинг азиз пйғамбари ҳазрат Муҳаммад (с) буюрадилар:” Ӯз биродарини обрусизлантирган киши, ӯзини дӯзах оловига чоғлагандир”.\nИслом дини ботил ақийдаларни баён этиш ва уларни нашр қилишга қарши эканлиги ҳақида эронлик мутафаккир Аллома Жаъфарий шундай фикрларни баён этганлар: “ Аҳли башар мафкураси ӯз фикрини баён этувчи киши фақат ҳақиқат ва воқеликни айтадиган, тингловчи ва муҳаққиқ эса бу баёндан фойдали маълумотларни олиш даражасида юксалганида эди, сӯз эркинлиги бирор бир қийинчиликка дуч келмасди. Аммо воқелик шундайми?\nБугун ӯз фикрини баён этувчилар, тингловчилар, китобхонлар ва тадқиқотчилар илм ва фалсафада Абурайҳон Беруний, Форобий ва Ибн Сино каби қомусий билимга эга эмаским уларнинг баёнида турли жиҳатлар аниқ ҳисоб-китоб қилинган ва маърифатга асосланган бӯлса.\nАфсуски бугунги кунда чекловларсиз мутлақ сӯз эркинлигини ҳимоя қилиб, уни ҳар ким ва ҳар қандай шароитга татбиқ қилиб бӯлмайди.


Марказий банк: пул жўнатмалари валютада берилаверади\nЎзбекистон Марказий банки 1 майдан бошлаб хориждан жўнатилган валюталар фақат ўзбек сўмида берилиши ҳақидаги хабарни мутлақ инкор қилди.\nМарказий банк раддияси\nЎзбекистон Марказий банки ахборот хизмати бошлиғи Асқар Ҳайдаров Озодлик билан суҳбатда 1 майдан бошлаб, хориждан юборилган пул жўнатмалари расмий курс бўйича ўзбек сўмига айлантирилиб, фақат сўмида берилиши ҳақидаги хабарларни мутлақо рад этди.\n- Переводларни сўмда бериш ҳақидаги хабар ғирт ёлғон нарса бу. Мутлақо инкор қиламан бу хабарни. Аҳмоқона нарса бу. Умуман йўқ бунақа нарса. Кун тартибида ҳам йўқ, ҳаттоки. Қип-қизил, ғирт ёлғон, аҳмоқона нарса. Бировнинг пулига банк аралаша олмайди. Мухбирлар шу ерда бўлсаю, мендан бир оғиз сўрамайдими шуни? Бу просто ҳалиги, сайтга одамларнинг эътиборини тортиш учун қилинган нарса бу. Ўйин бу,- дейди Марказий банк ахборот хизмати бошлиғи Асқар Ҳайдаров.\nҲукумат ва ҳуқуқ тартибот идораларида ўзининг ишончли манбалари борлигини таъкидлаб келадиган Uzmetronom.сом сайти хориждан жўнатилган валюталарнинг ўзбек сўмига айлантирилиб, кейин берилиши ҳақидаги хабарни тарқатди.\nМазкур сайт жорий йилнинг январ ойида ҳам шу мавзудаги хабарни тарқатган ва ўша пайтда ҳам Ўзбекистон Марказий банки маъсуллари Озодликка буни инкор қилган эдилар.\nUzmetronom.сом сайти Ўзбекистон молия ташкилотларига яқин манбаларига таяниб, Марказий Банк хориж валютасида юборилган пул жўнатмаларини конвертация қилишни амалга оширишга қарор қилгани ҳақида хабар тарқатди.\nУшбу қарор 1 майдан амалга тадбиқ этила бошлаши ҳақида ёзган ушбу сайт хабарида, эндиликда нафақат пул жўнатмалари, балки хориждан қайтган Ўзбекистон фуқаролари ёнида бўлган валюталар ҳам конвертация қилиниши мумкинлиги ҳам айтилади.\nUzmetronom.сом сайти бош муҳаррири Сергей Ежков пул жўнатмаларини сўмда бериш амалиётини йўлга қўйиш ҳаракатлари бўлаётгани борасидаги хабар ўзининг ишончли манбаларига таянганини таъкидлайди, бироқ у тадбирни амалда қўллаш имконсиз эканини айтади.\n- Агар бундай ташаббус илгари сурилса ҳам, у қабул қилинмайди. Бу биринчи навбатда қариндошлари хорижда ишлаётган, кам таъминланган оилаларнинг чўнтагига катта зарба беради. Бу мутлақо номақбул қарор. Умид қиламанки, бу қарор амалга оширилмайди,- дейди Сергей Ежков.\n1000 доллардан 1 миллион сўм ютқазиш хавфи\nПул жўнатмаларининг расмий курс бўйича ўзбек сўмига айлантирилиб, кейин берилиши ҳақидаги хабар Ўзбекистонда учинчи бор пайдо бўлмоқда.\nИлк бор ўтган йилнинг декабрида ҳам шу каби хабарлар матбуотга чиққанди.\nҲар сафар Ўзбекистон Марказий Банки бу хабарларни инкор қилаётган бўлсада, хориждаги ўзбекистонлик меҳнат муҳожирлари бундан хавотирга тушганлари маълум.\nИжтимоий тармоқларда бу мавзу кенг муҳокама қилинаётганини кузатиш мумкин.\nМеҳнат муҳожирлари бир неча бор Озодликка боғланиб, бундан ташвишга тушганликларини айтган.\nРоссиянинг Сургут шаҳрида беш йилдан буён меҳнат қилаётган самарқандлик Шокир бу тадбирни амалга тадбиқ қилиш, мардикорларни хонавайрон қилиш билан баробар эканлигини айтади.\n- Бу бизнинг пешона теримиз эвазига топилган пуллар. Нимага унга энди хўжайинлик қилишади, хайронман. Агар биз юборадиган долларларни сўмга айлантирса, албатта биз ютқазамиз. Сабаби Ўзбекистонда долларнинг расмий курси қора бозордан анча арзон. Буни йўлга қўйишса, мардикорларнинг шўри қуригани деяверинг,- дейди Шокир.\nБугунги кунда Марказий банк 1 АҚШ долларининг сўмга нисбатан қийматини 1856,15 сўм қилиб белгиланган. “Қора бозор”да эса 1 долларни 2850 сўмга алмаштириш мумкин.\nАгар ҳисоб-китоб қилинса, хориждан Ўзбекистонга жўнатилган 1000 АҚШ доллари расмий курс бўйича 1 миллион 856 минг сўмдан сал кўпроқ бўлади, қора бозорда эса уни 2 миллион 850 минг сўмга алмаштириш мумкин.\nДемак, Шокир Сургутдан Самарқанддаги оиласига жўнатган 1000 АҚШ доллари миқдоридаги пул конвертация қилиниб, кейин берилса, у бир миллион сўм ютқазади.\nХориждан Ўзбекистонга юборилаётган пул жўнатмаларининг асосий қисми Россиядаги ўзбекистонлик меҳнат муҳожирлари ҳиссасига тўғри келади. Россия Марказий банкига кўра, ўзбекистонлик меҳнат мухожирлари 2011 йилда ўз ватанларига 4,3 миллиард АҚШ доллари миқдорида маблағ жўнатган.\nҲозирги кунда Жанубий Корея, Европа давлатлари, АҚШ, МДҲнинг бошқа мамлакатларидаги меҳнат муҳожирларидан ҳам ҳар йили Ўзбекистонга миллиардлаб доллар пул жўнатмалари ўтказиши айтилади.


АОКА журналист ва блогерлар учун «MediaUz»...\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги журналистлар ва блогерлар ўртасида ўтказиладиган «MediaUz» I анъанавий танловини эълон қилди. Бу ҳақда АОКАнинг «Телеграм»даги расмий каналида хабар берилди.\n— оммавий ахборот воситалари муассислари ва/ёки таҳририятлари;\n— номзод билан ҳамкорлик қиладиган давлат органлари;\n— ОАВ соҳасида фаолият кўрсатадиган, журналистикани ривожлантирадиган ва блогерларни қўллаб-қувватлайдиган нодавлат-нотижорат ташкилотлар;\n— журналист ва блогерларнинг ташаббускор гуруҳлари;\n— АОКА ҳузуридаги Оммавий коммуникациялар масалалари бўйича мониторинг маркази;\n— журналист ва блогерларнинг ўзлари.\nТанловда иштирок этиш учун, аризa тўлдириш, аризага жорий йилнинг 2 февралидан 20 ноябрига қадар босма нашрлар, веб-сайтлар, телевидение ва радио, интернетда эълон қилинган мақола, интервью, репортаж, очерк ва бошқа журналистик материалларни илова қилиш талаб этилади.\nАриза шакли Агентликнинг телеграмдаги расмий каналида илова қилинган.\nтанлов АОКА Mediauz


11:09 / 15.10.2018 5019 pdf Ўқиш режими + -\nБошқа набийларга келгани каби Расулуллоҳ соллаллоҳу алайҳи васалламга ҳам ваҳий келган эди. Муҳаммад соллаллоҳу алайҳи васалламга ваҳий тушиш ҳоллари қуйидаги шаклларда бўлган.\n1. Ўнгидан келадиган туш.\n«Расулуллоҳ соллаллоҳу алайҳи васалламга бошланган илк ваҳий уйқудаги солиҳ тушдир. У зот бирор туш кўрсалар, тонг ёруғидек аниқ ўнгидан келмай қолмас эди…»\nБу хилдаги ваҳий ушбу сўзнинг луғатдаги маъносининг юзага чиқиши десак, хато қилмаган бўламиз. Ҳақ туш шаклидаги ваҳий яхши нарсага ишора бўлади.\nДинимизда Расулуллоҳ соллаллоҳу алайҳи васалламнинг тушларидан ҳукм олинмаган, Қуръони каримнинг бирорта ояти туш орқали нозил бўлмаган.\n2. Фаришта ўзи кўринмай туриб, Набий алайҳиссаломнинг қалбларига керакли хабарни етказар эди.\n«Руҳул-амин менинг қалбимга солдики, албатта, ҳеч бир жон ўз ризқини мукаммал олмай туриб ўлмас. Бас, Аллоҳга тақво этинг ва талабни гўзал қилинг. Ризқнинг кеч қолиши сизларни уни Аллоҳнинг маъсияти ила талаб қилишга олиб бормасин. Чунки Аллоҳнинг ҳузуридаги нарсага У Зотнинг тоати билангина эришилади».\nИбн Абу Шайба ҳамда Байҳақий «Шуъабул-ийман»да ривоят қилган.\nУшбу ҳадиси шарифдан фаришта Жаброил алайҳиссаломнинг ўзлари кўринмаган ҳолда Расулуллоҳ соллаллоҳу алайҳи васалламнинг қалбларига бир неча маъноларни ваҳий қилгани тушунилади.\n4. Фаришта Расулуллоҳ соллаллоҳу алайҳи васалламга одам шаклида кўринар эди.\n«Ҳорис ибн Ҳишом Расулуллоҳ соллаллоҳу алайҳи васалламдан:\n«Сизга ваҳий қандай келади?» деб сўради.\n«Аҳёнда менга қўнғироқ жаранги каби келади, шуниси менга энг оғиридир. Сўнг мендан арийди, мен эса айтганларини ундан сингдириб олган бўламан. Аҳёнда фаришта менга инсон қиёфасида гавдаланиб сўзлайди, мен унинг айтаётганларини ўзимга сингдириб оламан», дедилар».\nҚуръони карим асосан ушбу ривоятда айтилган қўнғироқ чалингандек овоз чиқариб келадиган ваҳий орқали нозил бўлган.\nБаъзан фаришта Жаброил алайҳиссалом Набий соллаллоҳу алайҳи васалламга эркак киши шаклида кўриниб гаплашар, Расулуллоҳ соллаллоҳу алайҳи васаллам унинг гапларини ўзларига сингдириб олганларидан кейин, қайтиб кетар эди. Фариштанинг Диҳя Калбий исмли киши қиёфасида келгани ҳақидаги ривоятлар кўп.\n5. Фаришта ўзининг асл яратилган суратида кўриниб, ваҳийни етказган.\nЖаброил алайҳиссалом Набий соллаллоҳу алайҳи васалламга ўзининг асл яратилган суратида кўринган. Бу ҳолат икки марта рўй берган. Ўшанда Жаброил алайҳиссалом қанотлари билан осмону фалакни тўсган ҳолларида кўриниб, Пайғамбаримиз соллаллоҳу алайҳи васалламга ваҳийни етказганлар.\nБиринчиси Ислом даъватининг илк босқичида рўй берган эди. Ҳиро ғорида Жаброил фаришта Муҳаммад алайҳиссаломга «Иқроъ» сурасининг аввалини етказганларидан сўнг, орада ваҳий узилиб қолди.\nБир куни Расулуллоҳ алайҳиссалом Абтаҳ деган ерда кетаётганларида, Жаброил алайҳиссалом у зотга Аллоҳ яратган асл суратларида кўриндилар, олти юзта қанотларини ёйиб, вужудлари билан уфқни тўсиб турган ҳолда намоён бўлдилар. Сўнгра яқинлашиб, Аллоҳ юборган ваҳийни етказдилар. Шунда Муҳаммад алайҳиссалом ўзларига ваҳий келтираётган фариштанинг қанчалар улуғлиги, олий қадарлиги, буюклигини ва унинг Аллоҳнинг ҳузуридаги мақомини тўла тушуниб етдилар.\nЖобир ибн Абдуллоҳ розияллоҳу анҳу Расулуллоҳ соллаллоҳу алайҳи васалламнинг шундай деяётганларини эшитган:\n«Сўнг мендан ваҳий узилиб қолди. Мен юриб кетаётган эдим, тўсатдан осмондан бир овоз эшитиб қолдим. Нигоҳимни кўтариб қарасам, Ҳирода олдимга келган фаришта осмон билан ер ўртасида, курси устида ўтирибди. Ундан қўрқиб кетдим. Қайтиб бориб: «Мени ўраб қўйинглар», дедим. Шунда Аллоҳ таоло:\n«Эй бурканиб ётган! Тур! Огоҳлантир! Ва Роббингни улуғла! Ва кийимингни покла! Ва қақшатқич азобдан четлан!»ни нозил қилди».\nРасулуллоҳ соллаллоҳу алайҳи васалламнинг Жаброил алайҳиссаломни асл суратида иккинчи марта кўришлари меърож кечаси бўлган. Аллоҳ таоло Нажм сурасида шундай дейди:\n«Ва, дарҳақиқат, уни бошқа сафар кўрди… Сидротул-мунтаҳа (Тугаш дарахти) олдида» (13-14-оятлар).\n6. Аллоҳ таоло меърож кечаси намоз ва бошқа бир қанча амрларни Набий алайҳиссалломга бевосита ваҳий қилган.\n«Набий соллаллоҳу алайҳи васалламга исро кечасида эллик вақт намоз фарз қилинди. Сўнгра қисқартирилиб, беш вақтга келтирилди. Кейин эса: «Эй Муҳаммад, албатта, Менинг ҳузуримда сўз ўзгартирилмайди. Албатта, сенга ушбу бештада элликтанинг (ажри) бор», деб нидо қилинди».\nИмом Муслим ва Имом Аҳмад ривоят қилган меърож ҳадисида Расулуллоҳ соллаллоҳу алайҳи васаллам: «Шунда Аллоҳ менга ваҳий қиладиганини ваҳий қилди, бир кеча-кундузда эллик вақт намозни фарз қилди», деганлар.\nИскандар 10:23 / 15.12.2019\nАлҳамдулиллаҳ бу илмни олишга бўлган илхомим зиёда бўлди\nJohongir 12:23 / 20.01.2019\nКатта раҳмат анча тушунчага эга бўлдим.\n10:46 / 15.10.2018 4923\n14:00 / 15.10.2018 2246\nҚуръони Карим суралардан, суралар эса оятлардан иборатдир. Уларнинг ўзига яраша тартиби бор. Оят ва сураларнинг тартиби ҳақида батафсил сўз юритишдан аввал бу давоми...\n3058 20:11 / 24.12.2019\n2053 13:30 / 08.06.2019\n1507 13:30 / 08.12.2020\n2214 05:00 / 23.01.2017


27.10.2019 11:26 0 1108\nЎзбекистон амалий санъат ва ҳунармандчилик тарихи давлат музейида 2019 йил 25 октябр куни «Open air» жаз концерти бўлиб ўтди. Мазкур мусиқий кечада канадалик Дэвид Брэйд триоси Тошкентдаги «Jazzirama» жаз квартети билан биргаликда концерт берди.\nКанадалик Дэвид Брэйд мусиқий кечада ўзининг хорижлик ҳамкасблари Финляндиялик Джонни Аман, Даниялик Андерс Могенсен билан бирга иштирок этди. Шунингдек, хорижлик мусиқачилар «Jazzirama» жаз квартети билан биргаликда Ўзбекистон мусиқий меросини замонавий жаз мусиқаси билан уйғунлаштирган асарларни ижро этишди.\nМаданият 01/06, 12:43\nПрезидент билан учрашган бастакор: «Ижодда истеъдод муҳим, аммо кўп нарсани меҳнат ҳал қилади...»


директори Кристин Лагард Самарқанд вилоятига ташриф буюрди. Бу ҳақда Хотин-қизлар қўмитаси матбуот хизмати хабар берди. Ташриф чоғида Кристин ...\nхотин-қизлар тадбиркорлик маркази фойдаланишга топширилди. Бу ҳақда Хотин-қизлар қўмитаси матбуот хизмати хабар берди. Марказнинг очилиш ... Ўзбекистон Республикаси Бош вазирининг ўринбосари, Ўзбекистон Хотин-қизлар қўмитаси раиси Танзила Нарбаева иштирок этди. Марказда аёлларнинг ...\nХотин-қизлар қўмитаси бир гуруҳ аёлларни АҚШга юбормоқда\nмай кунлари Ўзбекистон Хотин-қизлар қўмитаси томонидан бир гуруҳ аёллар «OPEN WORLD» дастури орқали Америка Қўшма Штатларининг Род-Айленд штатига ўқув-курсларига юборилмоқда. ... штатига ўқув-курсларига юборилмоқда. Бу ҳақда «Xabar.uz»га Хотин-қизлар қўмитаси матбуот хизмати маълум қилди. Ўзбек хотин-қизларининг ...\nтадбирларда Ўзбекистон Республикаси Бош вазири ўринбосари, Хотин-қизлар қўмитаси раиси Танзила Нарбаева қатнашди. Тикув цехи ишга ... ҳар бир гуруҳига 30 нафар хотин-қизлар қамраб олинди. Фото: Хотин-қизлар қўмитаси матбуот хизмати Биринчи босқичда тикувчилик фаолиятидан ...\nОлий суди ва Хотин-қизлар қўмитаси томонидан ижтимоий шериклик асосида имзолаган меморандумга кўра, қилмишидан қаттиқ пушаймонлигини билдирган 6 нафар маҳкума ... қилмишидан қаттиқ пушаймонлигини билдирган 6 нафар маҳкума аёллар Хотин-қизлар қўмитаси берган кафиллик асосида суд залидан озодликка чиқарилди. ...\nқасд қилишнинг олдини олиш марказлари (шелтерлар) очилди. Бу ҳақда Хотин-қизлар қўмитаси матбуот хизмати хабар берди. Марказларда халқаро ...\nўтади. Ушбу саммит Ўзбекистон Республикаси Халқ таълими вазирлиги, Хотин-қизлар қўмитаси, Олий ва ўрта махсус таълим вазирлиги, Ёшлар иттифоқи ...\nАхборот ва оммавий коммуникациялар агентлигида «Оила энциклопедияси» ҳамда «Хотин-қизлар энциклопедияси» китобларининг тақдимоти бўлиб ўтди.\nХотин-қизлар қўмитаси қошида жамоатчилик асосида фаолият олиб борувчи «Нодавлат нотижорат ташкилотлар клуби» ташкил қилинди. Бу ҳақда қўмита ...\nхотин-қизлар кунига бағишлаб Ўзбекистон Хотин-қизлар қўмитаси Ўзбекистон Миллий олимпия қўмитаси билан ҳамкорликда февраль-март ойларида хотин-қизлар ўртасида спортнинг стол тенниси, ...\nшаҳридаги Инҳа университетида Ўзбекистон Хотин-қизлар қўмитаси ва Ўзбекистон ихтирочи аёллари маркази томонидан ташкил этилган «Ўзбекистон аёлларининг 100 та энг яхши инновацион лойиҳаси» ...


Ижтимоий тармоқдаги саҳифасида экстремистик руҳдаги изоҳлар бўлишига йўл қўйган қозоғистонликларга қамоқ жазоси тайинланиши мумкин\n12:10 / 24.10.2015\nҲар қандай ижтимоий тармоқдан фойдаланувчи қозоғистонликка бир ярим ойлик қамоқ жазоси тайинланиши мумкин, қачонки унинг саҳифасига бошқа биров томонидан экстремистик руҳда изоҳ ёзиб қолдирилса. Бу хабар мамлакатда интернетдан фойдаланувчиларнинг кенг муҳокамасига сабаб бўлди, деб хабар бермоқда 31 канал.\nҚозоғистонлик фаол интернет фойдаланувчи Артём Лоскутовнинг қачонлардир ўз интернет-ресурси бор эди. Ҳозир у интернетдаги ўзга саҳифаларга кириб, у ердаги ижтимоий мавзуларни муҳокама этишни ёқтиради. Уни экстремистик руҳда ёзиладиган изоҳлардан ўз саҳифасини масълуият билан асраши лозим маъносидаги янги қонун ҳайратга солди.\n«Бу барибир кираверишида ёмон сўз ёзилган касалхонага одамларни чорлашга ўхшаш нарса бўлиб қоляпти», — деди Лоскутов. Ижтимоий тармоқлардаги саҳифалар кўп маълумот айланадиган жой ҳисобланади. Агар у ерда шубҳали фикрлар қолдирилса, саҳифа эгасини 90 кунлик қамоқ жазоси кутади, дейилади маълумотда.


"Ошиқ дилим" китоби, Абдумажид Азимов\nБугунги кунда шеърият мухлисларининг эътирофига сазовор бўлиш осон иш эмас. Албатта, бу катта меҳнат ва машаққат билангина рўёбга чиқади. Шоир Абдумажид Азим ҳам шу йўлда заҳмат чекиб келаётган истеъдодли ижодкорлардан. Унинг бир қатор шеърий тўпламлари шеърият мухлисларига яхши таниш.\nМуаллифнинг ушбу китобига «Қалбимнинг Ватани», «Қуёш боласи», «Ёруғлик одами» каби тўпламларидан айрим шеърлар ҳамда кейинги йилларда ёзилган энг сара ижод намуналари киритилди.\nУйлаймизки, ижодкорнинг ўзбекона миллийлик, Она Ватан ва муҳаббат туйғулари улуғланган самимий сатрлари Сиз азиз мухлисларимизга муносиб туҳфа бўлади.


Коронавирус: смартфон ҳам инфекция ташувчиси бўлиши мумкинми? » Ўзбекистон янгиликлари – Zamin.uz\n, 04 2020, 22:47\n16 мар, 09:01 1 636 Жамият\nДеярли ҳеч қаерда қўлдан қўйилмай фойдаланиладиган мобил телефон турли инфекцияларни қўзғатувчи бактерия ва вируслар манбаи бўлиши мумкин. Соғлиқни сақлаш вазири Алишер Шодмонов 15 март куни Ўзбекистон 24 телеканалида берган интервьюсида смартфон ва телевизор пультларида кўплаб вирусли инфекциялар қўзғатувчилари бўлиши мумкинлиги ва уларни доимий равишда тозалаш кераклигини айтди.\nМобил телефон нима учун инфекция ташувчиси бўлиши мумкин? Бунинг бир неча асосий сабаблари бор:\n- мобил телефон кўпинча қўлдан қўлга берилади. Эгаси уни ҳар доим ҳам ювилган, тоза қўллар билан ушламайди;\n- суҳбат вақтида мобил телефон юзга жуда яқин олиб келинади;\n- кўпчилик ҳожатхонага ҳам телефон билан киради. Бу жой эса турли қўзғатувчиларга жуда “бой”.\nМобил телефон грипп, бошқа вирусли респиратор инфекциялар, жумладан, COVID-19 коронавирус инфекцияси қўзғатувчиларини ўтказувчи сифатида айниқса муҳим роль ўйнаши мумкин.\nИнфекциядан қандай сақланиш мумкин?\nБиринчиси: қўллар гигиенасига қатъий риоя қилиш керак. Жамоат жойларида бўлгач ва ҳожатхонадан чиққач, қўлларни 20 сония давомида синчковлик билан ювиш, ундан кейин эса бир марталик қоғоз сочиқлар билан яхшилаб қуритиш керак. Ёнингизда антисептик салфетка ва суюқ воситалар (гель, спрей ва б.)ни олиб юриш мақсадга мувофиқ. Ана шунда қўлларни ювиш иложсиз бўлган вазиятларда ҳам уларнинг тозалигини сақлаш мумкин.\nИккинчиси: телефонни антисептик воситалар билан мунтазам тозалаш керак. Бунда гаджет корпусининг юзга тегадиган жойига айниқса кўпроқ эътибор бериш лозим. Агар смартфоннинг устида ғилоф бўлса, тозалаётган вақтда уни ечиш ва ғилофга ҳам алоҳида ишлов бериш лозим (яхшиси, ғилофдан умуман фойдаланмаган маъқул).\nОРВИ ва грипп вирусларига қарши курашиш учун асосида спирт бўлган салфетка ва геллардан фойдаланиш керак.\nТелефонга оммавий жойларга боргач, жамоат транспортидан фойдалангандан кейин ва кечки пайт – иш куни тугаганидан кейин ҳам антисептик воситалар билан албатта ишлов бериш лозим.\nсмартфон бактерия коронавирус\nКоронавируснинг оддий шамоллашдан фарқи нимада? 13 мар, 20:13\nОлимлар: мобил телефон коронавирус инфекциясининг ўчоғи бўлиши мумкин 06 мар, 14:23\n«Бу хабарлар мутлақо ёлғон» — Вазирлик коронавирус Ўзбекистонга кириб келгани ҳақидаги хабарларни рад этди 03 мар, 14:13\nДрон қамоқхонага телефон ва арра тиғини етказиб берди 25 ноя, 17:08


Шеробод тумани ҳокимлиги\nБИТИРУВЧИЛАР УЧУН СЎНГГИ БОРА ҚЎНҒИРОҚ ЖАРАНГЛАДИ\nҲокимлик янгиликлари / 2022-05-25\nРеспубликамизнинг барча ҳудудларида бўлгани каби бугун,\n25 май куни туманимиздаги барча умумтаълим мактабларида “Сўнгги қўнғироқ” тадбирлари нишонланди. Мазкур тадбирларда туманимиздаги сектор раҳбарлари ҳам иштирок этишди. Хусусан, 1-сектор раҳбари, туман ҳокими З.Давлатов 3-сонли умумтаълим мактабида ўтказилган “Сўнгги қўнғироқ” тадбирида иштирок этиб, битирувчи йигит-қизларга Президент табригини ўқиб эшиттирди.\nАҲОЛИ БАНДЛИГИНИ ТАЪМИНЛАШ – УСТУВОР МАСАЛА\nҲокимлик янгиликлари / 2022-05-24\nАҳолига хизмат кўрсатиш тизимини мутлоқ ўзгартиришимиз, фуқароларимизга қулай шарт-шароитлар яратишимиз ҳозирги тараққий этган замон талаби десак ҳеч ҳам муболаға бўлмайди.\nШеробод туманида 2022 йил якунига қадар умумий қиймати 107 млрд. 8 миллион сўм бўлган 31 та лойиҳалар амалга оширилиши ҳамда 319 та янги иш ўринлари яратилиши белгиланган.2022 йилнинг январ-апрель ойларида умумий қиймати 7 млрд 810 млн сўм бўлган 5 та лойиҳалар амалга оширилди ва шундан 51 та янги иш ўринлари яратилди.\nҚолаверса, ҳоким ёрдамчиларининг ташаббуси билан жорий йилда жами 14 112 та янги иш ўринлари яратилиши режалаштирилган бўлиб, шундан 1-чорак учун белгиланган режа 3168 тани ташкил этади. 1-чорак давомида эса 3570 дан ортиқ яъни 112,7 фоизга бажарилди. 2-чоракдаги режа эса 3648 та бўлиб, бугунги кунга қадар 2600 дан ортиқ фуқароларнинг бандлиги таъминланди.\nШЕРОБОДЛИК СПОРТЧИ ЎЗБЕКИСТОН ЧЕМПИОНИ БЎЛДИ\nЖорий йилнинг 14-15 май кунлари Тошкент шаҳрида ИИВ касбий тайёргарлик бошқармаси ҳамда Ўзбекистон Фудокан карате Федерацияси билан ҳамкорликда Фудокан карате спорт тури бўйича ёшлар ва катталар ўртасида Ўзбекистон чемпионати ўтказилди. Унда Қорақалпоғистон республикаси, Тошкент шаҳар ва барча вилоятлардан жами 300 га яқин спортчилар иштирок этишди. Туманимизнинг “Чағатой” маҳалласида истиқомат қилувчи Сарвара Имомова ҳам ушбу мусобақада иштирок этиб, ўз ёш тоифасида ғолиб бўлиб, Чехияда бўлиб ўтадиган чемпионатга йўлланмани қўлга киритди.\nШЕРОБОД ТУМАНИДА "ХАВФСИЗ ҲУДУД" МАХСУС ПРОФИЛАКТИК ТАДБИРИ ЎТКАЗИЛМОҚДА\nҲокимлик янгиликлари / 2022-05-23\nБугун, 23 май куни Шеробод тумани ҳокимлиги биноси ёнида тумандаги ҳуқуқни мухофаза қилувчи орган вакиллари, маҳалла раислари, маҳалла етакчилари, жами 10 та ташкилот вакиллари жам бўлишди.\nШЕРОБОД ТУМАНИДА "ЗАКОВАТ" ЎЙИНЛАРИ ЎТКАЗИЛДИ\nКуни кеча туманимизнинг 3-сектори ҳудудида жойлашган умумтаълим мактаблари ўқувчилари ўртасида 3-сектор раҳбари кубоги учун “Заковат” интеллектуал ўйинлари ўтказилди.\nБарчаси: 279 та\nШеробод тумани, Навоий кўчаси, 22 уй\n+998 (76) 322-10-33\n© Шеробод тумани ҳокимлиги веб-сайтлари 2022


ЗАМОН ШИДДАТИГА МОС ЯНГИ МАРРАЛАР | "Sharq yulduzi" - "Звезда Востока"\nЗАМОН ШИДДАТИГА МОС ЯНГИ МАРРАЛАР\nШарқ юлдузи Март 23, 2017 ЗАМОН ШИДДАТИГА МОС ЯНГИ МАРРАЛАР2017-03-23T11:00:43+00:00 Муҳаррир минбари, Публицистика\nҲар бир йил янгиланганда инсон тўхтаб, ортда қолган вақтга бир назар ташлаб олади. Нималарни йўқотгани, нималар топганини сарҳисоб қилиб, олдинда уни нималар кутаётгани ҳақида мулоҳаза юритади, умидлар қилади, режалар тузади. Бир йил аслида сайёрамиз ҳаётида катта вақт эмас. Лекин бир йил давомида кечадиган уч юз олтмиш беш кун инсон, жамият, ва ниҳоят, мамлакат ҳаётида чуқур из қолдиришга, улкан ўзгаришлар ясашга қодирдир.\nБиз 2016 йилда анча катта йўқотишларни бошдан кечирган эдик. Халқимиз ифтихор қиладиган уч буюк сиймодан – мамлакатимиз раҳбари – Ўзбекистоннинг биринчи Президенти Ислом Каримовдан, Ўзбекистон халқ шоирлари Эркин Воҳидов ва Абдулла Ориповдан айрилдик.\nНе-не синовлардан мардона ўтган халқимиз ўтган йил охирида Президент сайловида ҳамжиҳат бўлиб, ягона мақсад сари бирлаша олди, Ўзбекистон келажаги учун якдиллик билан овоз берди. Буларнинг барчаси мамлакатимиз ҳаётида янги давр ибтидо топганидан далолатдир. Ўз навбатида, буни юртимизда уюшқоқлик билан ўтказилган сиёсий жараёнларда бевосита иштирок этган хорижлик мутахассис ва экспертлар, халқаро кузатувчилар ҳам эътироф этишди. Уларнинг фикр-мулоҳазаларини оммавий ахборот воситалари орқали эшитдик, ўқидик, бундай акс-садолар ҳануз тингани йўқ. Авваллари Ўзбекистонга ташриф буюрган хорижликлар, албатта, тирноқ остидан кир қидиришга тушиб кетишар, бизларга нималарнидир ўргатишга, турли сафсаталарни тиқиштиришга уринишарди. Йўқ, бу дафъа бундай бўлмади. Уларнинг аксарияти йигирма беш йил мобайнида халқимиз ўз ўтмиши, бугуни ва эртасига ҳаққоний назар ташлаётганини, асл маънавий-руҳий қиёфасини топганини ва, айниқса, истиқлол фарзандлари бўлмиш ўғил-қизларимиз тийнатида, хатти-ҳаракатида улуғ аждодларимизга хос фазилатлар мужассамлигига амин бўлишди. “Дўстлик кўприклари” халқаро ноширлик лойиҳаси раҳбари Артур Гашенко (Украина республикаси) сайловлар муносабати билан Ўзбекистонга келиб, Тошкент шаҳри, Хоразм, Бухоро ва Самарқанд вилоятларида ташкил этилган сайлов участкаларида бўлди. У қаерга бормасин, ўша жойдаги ободончилик, бунёдкорлик ишлари билан яқиндан танишишга, одамларимиз билан самимий суҳбат қуришга ҳаракат қилди.\n– Мен ҳарбийдан пенсияга чиққан, бугун журналистика соҳасида хизмат қилаётган одамман, – деди у ташрифининг сўнгги кунида аллақандай тўлқинланиб. – Шу боис тинчликнинг, осойишталикнинг нималигини, у қандай неъмат эканини яхши биламан. Бу бебаҳо неъмат кўз қорачиғидай асраб-авайланмаса, лоқайдлик қилинса, Худо кўрсатмасин, жуда хунук оқибатларга сабаб бўлади. Буни биз, украин халқи бугун бошдан кечириб турибмиз. Бир неча кунлик ташрифим давомида мен ўзимни худди жаннатга тушиб қолгандек ҳис қилдим. Ўзбекистон – бетакрор тарихи ва маданиятига эга давлат. Сайловда халқингиз ўз хоҳиш-иродасини, юксак сиёсий онги ва фаол фуқаролик позициясини ёрқин намоён этди. Тўғрисини айтсам, сизлардаги сайлов жараёни кўплаб давлатлар учун намуна бўлса арзийди.\nҲеч шубҳасиз, Ўзбекистоннинг ҳар бир фуқароси бундай самимий эътирофдан қувонади, шундай мард, олижаноб халқ вакили эканидан кўнглида ғурур-ифтихор туяди.\nЎтган йилнинг поёнида эълон қилинган Ўзбекистон Республикаси Президенти Шавкат Мирзиёевнинг “Ўзбекистон халқ шоири Эркин Воҳидов таваллудининг 80 йиллигини нишонлаш тўғрисида”ги қарори миллий адабиётимиз ва маънавиятимизни юксалтириш борасидаги юксак эътибор ифодаси бўлди, десак сира янглишмаймиз.\nЎзбекистон Қаҳрамони, Халқ шоири Эркин Воҳидовнинг таваллуд куни арафаси унутилмас воқеаларга бой бўлди. Тошкент шаҳар Шайҳонтоҳур тумани, Ал-Хоразмий 1-тор кўчаси, 7-уйда ёдгорлик лавҳаси ўрнатилди. Шоир туғилиб ўсган қишлоқ – Олтиариқ тумани Беглар маҳалласидаги Тошқўрғон кўчаси, 9-уйда “Эркин Воҳидов уй-музейи” очилди. Марғилон шаҳридаги истироҳат боғига атоқли шоир номи берилди. Пойтахтимиздаги Миллий академик драма театрида юбилей муносабати билан ўтказилган тантанали кечада ва барча тадбирларда таниқли шоир, ёзувчилар, адабиётшунос олимлар, адабиёт ихлосмандлари фаол иштирок этишди. Бу тантанали кеча, учрашув ва тадбирлар ҳақиқий адабиёт байрамига айланиб, иштирокчилар қалбида олам-олам таассурот қолдирди.\nОдамлар орасида “Янги йилни қандай кутиб олсанг, йил бўйи шундай яшайсан”, деган нақл юради. Биз 2017 йилни катта орзу-умидлар, муҳими, янги марраларни забт этишга қатъий ишонч руҳида қаршиладик.\n2017 йил бошидаёқ Ўзбекистон зиёратчилари учун ҳаж квотаси 5200 дан 7200 нафарга оширилди, Ўзбекистон ва Афғонистон савдо айланмасини оширишни кўзда тутувчи савдо-иқтисодий “Йўл харитаси” имзоланди. Самарқанддаги MAN Auto-Uzbekistan қўшма корхонаси MAN кўп ўринли автобусларини йиға бошлади, Қашқадарё вилоятида GTL заводи қурилиши, шунингдек, Тошкент метрополитени Юнусобод линиясининг иккинчи навбатидаги қурилиши бошлаб юборилди.\nБу йилда мамлакатимизнинг иқтисодий ва ижтимоий ҳаётида яна иккита янгилик бўлади: янги банк – “Ўзагроэкспортбанк” акциядорлик тижорат банки, Ўзбекистон Молия вазирлиги ҳузурида Оролбўйи минтақасини ривожлантириш жамғармаси ташкил этилади.\nЯнги йилимизнинг илк кунларида Ўзбекистон Республикаси Президентининг “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги Фармойиши эълон қилингани халқимизни, айниқса, зиёлиларимизни тўлқинлантириб юборди. Бу Фармойиш мустақил мамлакатимизда шахс камолоти ва жамият келажаги учун давлатимизнинг жуда катта эътибори, интеллектуал тараққиётимизни таъминлашдаги ғамхўрлиги намунасидир, десак хато қилмаймиз.\nАйтиш жоизки, бугун халқимиз, айниқса, ёшларимиз хилма-хил ахборотларга бой бўлган давр ва маконда яшамоқдалар. Буларнинг ҳаммаси ахборот коммуникация соҳаси бутун дунёда жадал ривожланиб бораётгани билан боғлиқ, албатта. Лекин бу жараён зиёлиларимиз олдига муайян вазифаларни қўймоқда. Яъни улар аҳолига тинимсиз янгиланиб бораётган улкан ахборот оқимидан керакли маълумотларни олиш, миллий манфаатларимиз нуқтаи назаридан таҳлил қилиш кўникмаларини шакллантиришга ёрдам беришлари керак. Қолаверса, расмий ахборот билан бадиий асар ўртасидаги фарқли жиҳатларни ҳам ўқувчилар яхши англаши лозим. Расмий ахборотлар одамларни янгиликлардан бохабар қилиб, уларнинг огоҳлик даражасини оширса, бадиий адабиёт инсон қалбига эстетик завқ бағишлаб, онгу тафаккури юксалиб, дунёқараши кенгайишига хизмат қилади.\nҲозир инсон онги ва тафаккури учун кураш авж олиб бораётган бир пайтда интернет сайтлари, шунингдек, даврий нашрлар, китоб маҳсулотлари муҳим аҳамият касб этмоқда. Шу маънода “Шарқ юлдузи” ва “Звезда Востока” журналлари ҳам китобсевар, ўқирманларнинг “нимани ўқиш керак?” деган саволларига жавоб бўлади, деб ўйлаймиз. Чунки журналларимиз таҳририят ходимлари жамоатчилик кенгашларининг нуфузли аъзолари тавсияси билан мумтоз ва замонавий адиб ҳамда шоирларимизнинг энг сара асарларини эълон қилишмоқда. Бугунги кунда жаҳон адабиётидаги илғор анъаналар руҳида ижод қилаётган, асарлари хориж ўқувчиларида қизиқиш уйғотаётган кўплаб ёш ижодкорлар майдонга кириб келишди. Журналларимиз ўқувчиларни мазкур жараёндан янада кенгроқ хабардор қилиш, ёшларнинг бадиий дидини ўстириш ва шу йўл билан миллий маданиятга таҳдид солиб келаётган “оммавий маданият”га қарши курашишга интилмоқда.\nМамнуният билан қайд этишимиз жоизки, Ўзбекистон Ёзувчилар уюшмаси раҳбарияти журналларнинг аввалги шуҳратини тиклаш, уларнинг тиражи ва даврийлигини оширишга катта эътибор қаратиб, хусусан, ўтган йилдан бошлаб “Шарқ юлдузи” журналини бир йилда 12 та (яъни ҳар ойда), “Звезда Востока” журналини эса бир йилда 6 та (яъни ҳар икки ойда) нашр этилишига кўмак берди. 2016 йилда анчагина танаффусдан сўнг мазкур нашрлар янгиланган даврийликда мухлислар қўлига етиб боргани қувонарлидир. Бу фидойи, жонкуяр обуначиларимиз ва ўқувчиларимизнинг айни дилидаги иш бўлди.\nБу ишни амалга оширишнинг энг муҳим ижобий томони шу бўлдики, адабиётимизда яратилаётган бадиий савияси юксак асарларни мунтазам эълон қилиш борасида катта имкониятларга эга бўлдик. Эндиликда журналда бир йил давомида бир нечта роман, қиссаларни тўлалигича босмоқдамиз. Масалан, 2016 йилги мавсум Хуршид Дўстмуҳаммаднинг “Донишманд Сизиф” романи билан очилди. Бу асар ўзбек замонавий романчилигида катта воқеа бўлди, деб айтиш мумкин. Шу пайтга қадар Жўра Фозилнинг “Бойқўнғир лолалари”, Бахтиёр Абдуғафурнинг “Кибр минораси”, Абдужалол Раҳимовнинг “Жийда гули” қиссаларини, Асад Дилмуроднинг “Заррадаги олам”, Нодир Норматовнинг “Зулайҳо дарахти” романларини эълон қилдик.\nҚолаверса, ўзбек ҳикоячилигида яратилаётган янгиликларни ҳам янада муфассал ёритишга муяссар бўляпмиз, десам, муболаға бўлмайди. Айниқса, вилоятларда яшаб ижод қилаётган ёзувчиларимизнинг асарлари, шу қаторда адабиёт майдонига кириб келаётган ёш носирларнинг ҳикояларини босишга кўпроқ эътибор қаратяпмиз. Чунки бугунги кун ўқувчиси адабиётимизда қандай янгиликлар рўй бераётганини, қандай янги истеъдод соҳиблари кириб келаётганини билишни истайди.\nАйтиш керакки, ўтган йили вилоятларда яшаб, ижод қилаётган кўплаб хотин-қиз ижодкорларимиздан кутилмаган ажойиб асарларни қабул қилиб олдик. Сурхондарёлик Жамила Эргашева, андижонлик Матлуба Юсуф Охун, фарғоналик Гулчеҳра Асронова, хўжандлик Ҳуснинисо Аҳмедованинг ҳикоялари шулар жумласидандир.\nБундан буён энди ҳар бир сонда публицистик мақолалар босилади. Бусиз мумкин эмас. Чунки бугунги кун нафасини янада яқинроқ туйишда мамлакатимизда рўй бераётган ислоҳотлар, жумладан, маданий ҳаёт ва маънавиятимизнинг долзарб масалаларига бағишланган чиқишларнинг аҳамияти катта, ахир ижодкор аввало ўз мамлакатининг фуқароси, фуқаро бўлганда ҳам фаол кишиси сифатида ижтимоий позициясини намоён этиши зарур.\nБугунги кунда адабиётимизнинг долзарб масалалари, хусусан, мумтоз адабиётимиз таҳлили, она тилимизнинг замонавий қиёфасига оид баҳслар, XXI аср жаҳон адабиёти, ўзбек адабиёти, хусусан, насри ва назмидаги тенденциялар, адабиёт майдонига кириб келаётган ёшлар ижодига эътибор – буларнинг бари журналимиз ўзининг биринчи галдаги вазифаси этиб белгилаган масала ва мавзулардир. Ва энг муҳими, ўқувчиларга энг яхши бадиий асарларни тўла етказиб беришдир.\nАгар бир сўз билан айтадиган бўлсак, яратилаётган яхши асарларни кўп ва хўп босиш, журнал дизайнига бир қатор янгиликлар киритиш, ўқувчиларга “Шарқ юлдузи”нинг аввалги, қадрдон бўлиб қолган қиёфасини қайтариш… Бу борада бир талай режалар бор. Албатта, таҳририятимизга келган, янги йилда ўқувчилар қўлига тегишини кутаётган яхши асарларимиз, бадиий туҳфаларимиз бор, теша тегмаган ранг-баранг мавзулар навбат кутиб турибди.\nДемак, кириб келган 2017 йил катта режалар ва катта вазифалар билан бошланди. Янги режалар ҳамда вазифалар замоннинг шиддатига мос келди. Шукрки, биз янги йилни яхшилик билан бошладик. Ишонамизки, йилимиз яхши янгиликларга, эзгуликларга бой бўлади. Биз замоннинг шиддатига мос янги марраларни эгаллаймиз.\nСаҳифа 312 марта ўқилган.\nБАХТЛИ ЁЗУВЧИЛАРДАН БИРИ\n« Чаккаларнинг нафасини ўчирди\nМАЪНАВИЙ ЖАСОРАТ ТИМСОЛИ »


Коммунал хизматлар кўрсатиш тизимини такомиллаштиришга доир қўшимча чора-тадбирлар тўғрисида\nЎзбекистон Республикасининг “Метрология тўғрисида”ги, “Энергиядан оқилона фойдаланиш тўғрисида”ги ва “Табиий монополиялар тўғрисида”ги Қонунларини амалга оширишни давом эттириш мақсадида ҳамда Ўзбекистон Республикаси Президентининг 2017 йил 16 ноябрдаги ПФ-5241-сон “Сув таъминоти ва сув чиқариш хизмати кўрсатиш соҳасида тўлов интизомини тубдан такомиллаштириш чора-тадбирлари тўғрисида”ги Фармонини ижросини таъминлаш мақсадида Вазирлар Махкамаси қарор қилади:\n1. Иссиқ ва совуқ сувни ҳисобга олиш ускуналарини давлат қиёсловидан ўтказиш қоидалари 1-иловага мувофиқ тасдиқлансин.\nUsmanov Umidjon Toxirdjanovich 2018-05-03 12:26:29\nИссиқ ва совуқ сувни ҳисобга олиш ускуналарини харид қилиш, ўрнатиш, таъмирлаш, алмаштириш ва даврий давлат қиёсловидан ўтказиш истеъмолчи ҳисобидан амалга оширилади;\nHamdamov shuhrat Gayratovich 2018-05-03 10:44:51\nИссик сув ва совук сувни хисобга олиш ускуналарини харид килиш, урнатиш, таъмирлаш, алмаштириш ва даврий давлат киёсловидан утказиш иссик сув ва совук сув таъминот корхонаси хисобидан амалга оширилади;\nБу уз навбатида Иссик сув ва совук сув таъминот корхонаси ходимларини назоратда маъсулиятини оширади.\nКенжабаев Одилжон Дултаевич 2018-05-03 11:29:15\nКушиламан: Иссик сув ва совук сувни хисобга олиш ускуналарини харид килиш, урнатиш, таъмирлаш, алмаштириш ва даврий давлат киёсловидан утказиш иссик сув ва совук сув таъминот корхонаси хисобидан амалга оширилади; Бу уз навбатида Иссик сув ва совук сув таъминот корхонаси ходимларини назоратда маъсулиятини оширади.\nKungratov Fayzullo Xayrullayevich 2018-05-05 07:33:58\nҚўшиламан. Бундан ташқари ҳисобга олиш ускуналарини давлат қиёсловидан ўтказишни ва ҳисобга ошиш ускунасини ҳариди ва уни алмаштиришни уларнинг зиммасига қўйиш керак. Сабаби аҳоли уларнинг хизматидан фойдаланаяптику. Ахолига ускуналарни кераги йўқ тўлов тизимини ахолини ўзи танласин ёки киши бошига ёки ускуна ўрнатиш орқали. Ускуна ҳариди қиёсловдан ўтказиш уни алмаштириш ўрнатиш ишларига нега аҳоли югуриши керак. Иссиқ сув ва совуқ сув корхоналари ўзи амашга оширсин ва хизмат пулини олсин.\nKungratov Fayzullo Xayrullayevich 2018-05-05 07:40:59\nБундан ташқари ягона коммунал порталини йўлга қўйиш керак. Унда абонимент ҳақида маълумотлар, коммунал хизматлар (иссиқ ва совуқ сув, иссиқлик энергияси, электр энргияси, чиқинди ва уй жой ширкати ва бошқалар)дан мавжуд қарздорлик амалга оширилган тўловлар ва бошқа барчаси кўриниб турсин.\nДавлат қиёсловидан ўтказиш билан боғлиқ барча ишларни ташкиллаштириш ҳудудий иссиқ ва совуқ сув таъминот корхоналари зиммасига юклатилади;\nтадбиркорлик субъектларининг иссиқ ва совуқ сув таъминоти тармоқларига “фойдаланишга тайёр ҳолда” улаш уларнинг хоҳишларига кўра амалга оширилади.\n3. Ўзбекистон стандартлаштириш, метрология ва сертификатлаштириш агентлиги (кейинги матнда - «Ўзстандарт» агентлиги), манфаатдор вазирлик ва идоралар билан биргаликда Ўзбекистон Миллий телерадиокомпанияси, Ўзбекистон Матбуот ва ахборот агентлиги, Қорақалпоғистон Республикаси Вазирлар Кенгаши, вилоятлар ва Тошкент шаҳри ҳокимликлари билан биргаликда ушбу қарор билан тасдиқланган иссиқ ва совуқ сувни ҳисобга олиш ускуналарини давлат қиёсловидан ўтказиш қоидаларининг оммавий ахборот воситаларида кенг ёритилишини ташкил этсин.\n4. Ўзбекистон Республикаси Вазирлар Маҳкамасининг 2014 йил 15 июлдаги 194-сонли “Коммунал хизматлар кўрсатиш қоидаларини тасдиқлаш тўғрисидаги” қарорига 2-иловага мувофиқ ўзгартириш ва қўшимчалар киритилсин.\n5. Ушбу қарорнинг бажарилишини назорат қилиш Ўзбекистон Республикаси Уй-жой коммунал ҳизмат кўрсатиш вазири М.Х. Салиев ва “Ўзстандарт” агентлиги Бош директори А.Ў. Каримов зиммасига юклатилсин.\nИссиқ ва совуқ сувни ҳисобга олиш ускуналарини давлат қиёсловидан ўтказиш қоидалари\nЎзбекистон Республикаси Вазирлар Маҳкамасининг 2014 йил 15 июлдаги 194-сонли “Коммунал хизматлар кўрсатиш қоидаларини тасдиқлаш тўғрисидаги” қарорига киритилаётган ўзгартириш ва қўшимчалар\n1 Тегишли вазирлик ва идоралар билан келишиш Тегишли вазирлик ва идоралар билан келишиш 30.04.2018 "Ўзстандарт" агентлиги\n2 Адлия вазирлигига келишиш учун киритиш Адлия вазирлигига келишиш учун киритиш 1.05.2018 "Ўзстандарт" агентлиги\n3 Вазирлар Маҳкамасига киритиш Вазирлар Маҳкамасига киритиш 20.05.2018 "Ўзстандарт" агентлиги


Ўзбекистонликларни олиб кетаётган автобус иштирокида юз берган ЙТҲ туфайли қозоғистонлик 7 йилга қамалиши мумкин\nҚозоғистонлик автобус ҳайдовчиси ЙТҲ айби билан Саратов вилоятида суд қилинмоқда, дея вилоят ИИБ матбуот хизмати Ўзбекистон ОАВга маълум қилди. Мазкур ЙТҲ оқибатида беш нафар Ўзбекистон фуқароси ҳалок бўлган эди.\nБуюртма автобус ва юк поезди 2018 йилнинг 17 ноябр куни РФ Саратов вилоятининг Озинск туманидаги бошқарилмайдиган темирйўл чорраҳасида тўқнашиб кетган эди. Бунинг оқибатида автобусдаги етти кишидан ўзбекистонлик бўлган беш нафар йўловчи ҳалок бўлди, ҳайдовчи ва унинг шериги бўлмиш Қозоғистон фуқаролари оғир аҳволда шифохонага ётқизилди. Полиция 61 ёшли автобус ҳайдовчисига нисбатан жиноий иш очди.\n«Ҳайдовчига РФ Жиноят Кодексининг 264 моддаси 5 қисми «Эҳтиётсизлик оқибатида икки ва ундан ортиқ кишининг ўлимига сабаб бўлган йўл транспорт ҳодисасини келтириб чиқариш» бўйича айблов қўйилди. Айни дамда мазкур жиноий ишнинг барча материаллари полиция терговчилари томонидан судга топширилди», – дейилади хабарда.\nҲайдовчи етти йил озодликдан маҳрум қилиниши мумкин.\nПолициянинг аниқлашича, Kaessbohrer русумидаги автобусни бошқарган айбланувчи кўриш даражаси ёмонлиги сабаб светофорнинг тақиқлов сигналини ва овозли сигнализацияни пайқамаган, ҳамда яқинлашиб келаётган поездни сезмаган ҳолда автобусни чоррахага олиб борган.


Тошкентда 10 ёшли болани зўрлаганликда гумон қилинаётган такси ҳайдовчиси ушланди – Газета.uz\nТошкентда 10 ёшли болани зўрлаганликда гумон қилинаётган такси ҳайдовчиси ушланди\nТошкентда 10 ёшли болани зўрлаганликда гумон қилинаётган такси ҳайдовчиси қўлга олинди. Унга нисбатан «жинсий эҳтиёжни зўрлик ишлатиб ғайритабиий усулда қондириш» моддаси билан жиноят иши қўзғатилди.\nLotinchada 9 март 2021, 15:59 Жамият\nТошкентда 10 ёшли болани зўрлаганликда гумон қилинаётган такси ҳайдовчиси шахсига аниқлик киритилиб, ҳозирда у қўлга олинди. Бу ҳақда Тошкент шаҳар ИИББ хабар бермоқда.\n«Ҳозирги кунда у ушланган ва унга нисбатан Жиноят кодексининг 119-моддаси 4-қисми (Жинсий эҳтиёжни зўрлик ишлатиб ғайритабиий усулда қондириш) билан айб эълон қилиниб, суд томонидан қамоқ тарзидаги эҳтиёт чораси қўлланилган», дейилади хабарда.\nKun.uz`нинг ёзишича, фуқаро Б.Ж.нинг ўғли 28 февраль куни Чилонзор туманидаги уйидан амакисининг уйига бориш учун қора рангли «Нексия-3» русумли таксига чиққан.\nМашинада ҳайдовчидан ташқари яна бир йўловчи ҳам бўлади. Ҳайдовчи бу йўловчини Чилонзор туманида тушириб қолдиради, кейин яна бир аёл йўловчини олади. Бу вақт оралиғида мурожаатчининг ўғли ҳам машинада бўлган.\n«11 ёшли ўғлим ҳайдовчидан Чилонзор туманининг 20-мавзесига олиб бориб қўйишни сўрайди. Лекин ҳайдовчи дастлаб машинасига олган аёл йўловчини «Абу сахий» бозорига ташлаб қўйишини айтиб, боламни ўзи билан олиб кетади. Таксичи аёлни бозор атрофида туширгач, ўғлим билан машинада ёлғиз қолади. Шундан сўнг у боламни алдаб, овлоқроқ жойга олиб боради. Ўша жойда машинам бузилиб қолди, деб тўхтаб эшикларни қулфлайди ва орқа тарафга, боламнинг олдига ўтади.\nЎғлимга: «Сир сақлашни биласанми?» дейди ва шимини ечиб, боламга нисбатан ахлоқсиз ҳаракатлар қила бошлайди. Ўғлим қўрқиб, йиғлаб қаршилик қилишни бошлаганда, ҳайдовчи «ишини» тўхтатиб, уни айтилган манзилга олиб бориб қўйган ва бу ҳақда ҳеч кимга айтма, деб тайинлаган" — дея сўзлаб берган боланинг отаси.\nҲайдовчи болани «Убай ибн Кааб» масжиди (собиқ «Илон ота») яқинидаги кўп қаватли уйлар олдида қолдирган. Ҳолат билан шуғулланган Чилонзор туман ИИБ масжид ташқарисига ўрнатилган камералар ёрдамида болани ташлаб кетган машинага ўхшаш иккита қора рангли «Нексия-3» автомобилини аниқлаган.\nБироқ тахмин қилинган ҳар иккала автомобилнинг эгалари расми болага кўрсатилганда, бола ҳайдовчи улар эмаслигини айтади. Айни вазиятда автомобиллар эгалари ўз машиналарини ишончнома асосида бошқа шахсларга берган бўлиши мумкинлиги истисно этилмаяпти.\nБоланинг отаси таҳририятга мурожаат қилиб, ИИБ ходимлари ҳолатни ўрганишни пайсалга солаётганидан норозилигини билдирган эди.\nШундан сўнг, пойтахт ИИББ «вазиятдан хабардор ва иш боришини ўз назоратига олган"ини маълум қилган эди. Такси ҳайдовчисига нисбатан ЖКнинг 129-моддаси 1-қисми (Ўн олти ёшга тўлмаган шахсга нисбатан уятсиз-бузуқ ҳаракатлар қилиш) аломатлари билан жиноят иши қўзғатилиб, гумондорни қидириш ишлари бошланган эди.\n«Газета.uz» 1 535\n#10 ёшли бола\nЗўрлик ҳамда ўз жонига қасд қилишнинг олдини олиш маркази ташкил этилиши мумкин 24 март 2021, 00:54\n27.11 Музейларнинг пулли хизматлар кўрсатишига рухсат берилди


Самарқандлик “уддабурон Мавлонбой”нинг 7,5 йиллик қамоқ жазоси ўзгаришсиз қолди - zarnews.uz\nСамарқандлик “уддабурон Мавлонбой”нинг 7,5 йиллик қамоқ жазоси ўзгаришсиз қолди\nУ 27 нафар фуқарони ёки уларнинг фарзандларини Жанубий Корея давлатига ишга юбориш учун ҳужжатларини расмийлаштириш ва имтиҳондан ўтказиб беришликни ваъда қилиб, жами 80 минг 900 АҚШ доллари олган.\nОдатда бирор шахс ишга жойлашса, ҳамма ундан қандай қилиб ёки ниманинг эвазига бунга эришганлигини билишга ва ундан фойдаланишга уринади.\nМисол сифатида келтирмоқчи бўлган ҳолатда кўплаб фуқаролар, чет элга ишга бориш ва меҳнат қилиб катта даромад топиш илинжида “уддабурон Мавлонбой”га мурожаат қилган. Ўзи ёки фарзандини Жанубий Кореяга юбориш учун жамғармасидан ёки қарзга пул олиб, ҳожатини чиқаришни сўраган.\nЖиноят ишидаги далилларга кўра, Мавлонбой ўзининг фирибгарлик фаолиятини 2012 йилда бошлаган. У фуқароларни Жанубий Кореяга юбораман деб, ишончига кириб, ҳужжатларини расмийлаштириш ва имтиҳондан ўтказиб беришни ваъда қилиб, одамига қараб, баъзиларидан 1000 доллардан 8000 долларгача бўлган пулларни фирибгарлик йўли билан қўлга киритган.\nАммо жабрланувчиларни Кореяга юбормасдан пулларини ўзининг эҳтиёжлари учун сарфлаб юборган.\nМавлонбой ўзининг фирибгарлиги ҳақида мурожаат қилган фуқароларнинг мурожаатлари юзасидан қўзғатилган жиноят ишлари бўйича 2017-2019 йиллар мобайнида 4 марта жиноий жавобгарликка тортилган. Жабрланувчиларга етказилган зарарларни қоплаб берганлиги боис озодликдан маҳрум қилиш боғлиқ бўлмаган жазолар тайинланган.\n2020 йил 1 июлда Мавлонбойга нисбатан фирибгарлик фаолияти юзасидан жабрланувчига етказилган зарарни қопламаганлиги сабаб суд бешинчи жиноят иши бўйича 3 йил 6 ой озодликдан маҳрум қилиш жазоси тайинлаган. Шундан кейин фирибгарлик фаолияти давомида тузоғига илинган жабрланувчилар ҳақида “айбига иқрорлик” аризаси билан тергов органига мурожаат қилиб, эсида қолган жабрланувчилар ҳақида маълумотларни тақдим этган.\nДастлабки ва суд тергови давомида тўпланган далилларга кўра, Мавлонбой фирибгарлик фаолияти юзасидан 27 нафар фуқароли ёки уларнинг фарзандларини Жанубий Корея давлатига ишга юбориш учун ҳужжатларини расмийлаштириш ва имтиҳондан ўтказиб беришликни ваъда қилганлиги, уларга 80 минг 900 АҚШ доллари миқдорида моддий зарар етказганлиги аниқланган.\nЖиноят ишлари бўйича Жомбой туман судининг 2020 йил 9 декабрдаги ҳукмига кўра, Мавлонбойга Жиноят кодексининг 168-моддаси 3-қисми “б” банди билан айбли деб топилиб, 7 йил 6 ой озодликдан маҳрум қилиш жазоси тайинланди. Жабрланувчиларга етказилган моддий зарарнинг ҳукм чиқариш кунидаги миқдорда ундириш белгиланди.\nЖиноят ишлари бўйича вилоят суди апелляция инстанциясининг 2021 йил 12 январдаги ажрими билан Мавлонбойнинг ўзига тайинланган жазони енгиллаштириш ҳақидаги апелляция шикояти оқибатсиз, суд ҳукми ўзгаришсиз қолдирилди.\nCамарқанд вилояти суди судьяси.\nТеглар: бандлик агентлиги фирибгарлик жиноят иши қамоқ жазоси


«Бу фикрга қисман қўшиламан» — Норбоева блогернинг қонун ҳужжатлари ҳақидаги постига муносабат билдирди\n15:11 / 18.12.2020\nСенат раиси Танзила Норбоева блогер davletovuz томонидан қолдирилган постга нисбатан ўз фикрини билдирди.\n«Ҳозир халқимиз бизни ижтимоий тармоқлар орқали кузатиб туришибди. Бир қанча саволлар келиб тушган, ҳурматли журналист ва блогерларимиз томонидан фикр-мулоҳазалар билдирилган.\nМана битта фикр билдирилганки, «яқинда бир даврада сўнгги 4 йилда 10 мингдан ортиқ қонун ҳужжати қабул қилингани, бу мустақиллик йилларида қабул қилинган қонун ҳужжатларининг 30 фоизи экани қайд этилди. Бу қувонтирадиган рақам эмас. Уларнинг орасида бир-бири билан мос тушмайдиган, инкор қиладиган ҳужжатлар ҳам талайгина», деган фикр билдирилган.\nМен бу фикрга қисман қўшилмайман. Қайсидир қисмига балки қўшиларман, лекин қисман қўшилмайман. Чунки умуман олганда [қонун ҳужжатларининг] 30 фоизи мана шу сўнгги тўрт йилга тўғри келаётган бўлса, бу Ўзбекистоннинг қанчалик ривожланаётганидан далолат беради. Олдинлари ушлаб турилган, қандайдир чора-тадбирларни қилиш керак бўладиган, соҳаларни ривожлантириш керак бўладиган йўналишлар ривожланмасдан келганидан ҳам далолат беради. 30 фоизи тўрт йилдан бери. Демак, жамиятимиз ижтимоий-иқтисодий соҳада жадал ривожланяпти. Биз буларнинг қонуний асосларини яратишимиз керак. Шунинг учун ҳам мана шу 30 фоиз тўғри келяпти.\nИккинчи қисмига мен қисман қўшиламан деганим, биринчидан, бир-бирига мос келмайдиган, инкор қиладиган ҳужжатлар ёки ҳужжатлар ичидаги нормалар мавжуд. Буни биз қабул қиламиз. Бу борада кириш гапимда ҳам айтиб ўтдимки, Сенат мана шу йилнинг ўзида, йил бошидан буён 30та қонун ҳужжатларининг ҳаммасини таҳлил қилиб чиқди.\nБиласизлар, бизнинг қошимизда Қонунчилик муаммолари институти бор. Мана шу институт билан ҳамкорликда биз бу йўналишда жуда катта ишларни олиб боряпмиз. Бу ишлар қуйи палатада ҳам олиб бориляпти. Адлия вазирлигида ҳам гильотина деган йўналишда эски қонун ҳужжатларини бекор қилиш бўйича иш кетяпти. Улар бу тўғрисида ўз ҳисоботларида айтиб ўтишади.\nАйтмоқчиманки, бу борада Ўзбекистонда иш бошланган. Бир-бирини такрорлайдиган нормаларни бекор қилиш ёки қонунлар, қонуности ҳужжатларини ҳам бекор қилиш бўйича ишлар олиб бориляпти. Бу аянчли ҳолат дейилгани тўғри. Лекин биз бунинг устида иш бошладик. Шунинг учун ҳурматли ҳамюртларимиз, Олий Мажлис Қонунчилик палатаси ҳам, Сенати ҳам бу масалага эътиборсиз деб ўйламанглар. Биз бу масалаларни қатъий назоратга олганмиз», дея Танзила Норбоеванинг сўзларини келтирмоқда Kun.uz мухбири.\n17 декабрь куни Kun.uz сайтида «Депутатлар суд қарори устидан кассация шикоятини келтириш ҳуқуқини чекловчи қонунларни қабул қилди. Бундан мақсад нима?» сарлавҳали мақола эълон қилинган, унда Қонунчилик палатаси қабул қилган ва маъқуллаш учун Сенатга жўнатилган қонунларда эндиликда шахснинг суд қарори устидан кассация шикояти келтириш ҳуқуқи чекланиши эҳтимоли борлиги ҳақида айтилганди.\n18 декабрь куни Davletovuz канали муаллифи ушбу ҳолат юзасидан муносабат билдириб, айрим қонун лойиҳалари жамоатчилик муҳокамасидан ўтказилмаслигига эътироз билдирганди.


Бош сахифа / Ўзбекистон География жамияти ҳақида / Съездлари\nСъезд Ўзбекистон География жамиятининг юқори бошқарув органи бўлиб, жамият фаолиятини тартибга солувчи ташкилий қарор ва ҳужжатларни ишлаб чиқади. Ўзбекистон География жамиятининг I съезди 1980 йил Тошкент шаҳрида ўтказилиб, ҳозиргача унинг 9 та съезди ўтказилди. 1980-2000 йилларда Жамият съездлари ҳар беш йилда, 2000-2009 йиллар оралиғида ҳар уч йилда ўтказилди, 2009 йилдан кейин эса, Жамият низомига киритилган тегишли ўзгартиришларга мувофиқ, яна ҳар беш йилда ўтказиладиган бўлди.\nЎзбекистон География жамиятининг юқорида таъкидланганидек, Тошкентда 1980 йилда бўлиб ўтди. Съезд иштирокчилари маърузаларининг тезислари алоҳида нашрда эълон қилинди.\nЎзбекистон География жамиятининг беш йил ўтиб, 1985 йил май ойида Тошкентда ўтказилди. Унинг якуни бўйича иштирокчиларнинг тезислари тўплам кўринишида чоп этилди.\n1990 йил май ойида Тошкентда бўлиб ўтди. Ушбу съезд материаллари 4-жилдли тўплам кўринишида нашрдан чиққан.\n1995 йил апрель ойида “Мустақиллик ва география” шиори остида ўтказилган бўлиб, Мустақиллик давридаги Жамиятнинг илк съезди ҳисобланади. Юқорида келтирилган сарлавҳа остида икки қисмдан иборат съезд материаллари чоп этилди\n2000 йил сентябрь ойида Самарқандда Ўзбекистон География жамиятининг V съезди бўлиб ўтди. Иштирокчиларнинг маърузалари “Ўзбекистон География жамияти ахбороти” нинг 21-жилдида чоп этилди.\nМамлакатимиз географларининг кейинги, VI съезди 2003 йил ноябрь ойида Фарғона шаҳрида ўтказилди. Ушбу съезднинг баъзи материаллари “Ўзбекистон География жамияти ахбороти” нинг 23-жилдида чоп этилди.\nЎзбекистон География жамиятининг VII съезди 2006 йилнинг ноябрь ойида пойтахтда - Тошкент шаҳрида бўлиб ўтди. Ушбу съезд материаллари дастлабки тўрт съезд сингари алоҳида нашрда чоп этилди. Аммо китобнинг ҳажми олдинги съезд нашрлари билан таққослаганда сезиларли даражада ошди, босиб чиқариш сифати эса анча юқори бўлди.\nЎзбекистон География жамиятининг VIII съезди Ўзбекистон география фани ва таълимининг марказларидан бири - Қорақалпоғистон пойтахти Нукус шаҳрида бўлиб ўтди. Ушбу съезд материаллари ҳам алоҳида йирик форматли нашр сифатида чиқарилди.\nРеспублика География жамиятининг навбатдаги IX съезди 2014 йилнинг декабрь ойида Тошкент шаҳрида бўлиб ўтди.


“Навбаҳор” бош мураббийи муҳим учрашувга баҳо берди\n6 сентябрь, 2020, 15:11\nУ Европа футболи ҳақида ҳам гапирди\nБугун УЕФАнинг йирик турнири – Миллатлар лигасининг иккинчи турида Россия терма жамоаси сафарда Венгрияга қарши тўп суради.“Навбаҳор”нинг россиялик бош мураббийи Андрей Канчельскис ушбу учрашув олдидан фикрларини билдириб ўтди.\n- Венгрияликлар билан ўйин биз учун доимо оғир ўтган, собиқ Иттифоқ давридан уларда жуда яхши жамоа шаклланган. Бизга Шарқий Европа жамоалари билан ўйнаш қийин бўлиб келган. СССР даврида улар бу терма жамоани мағлуб этишга алоҳида урғу берарди ва ютган тақдирда улар учун катта байрам эди.\nАгар ҳозирги кун матбуотга қараб баҳо берадиган бўлсак, Венгрия футболида ўсиш кузатиляпти. Таниқли футбол агенти Шандор Варга билан гаплашганимда ҳам, мамлакатда ўйинчилар ва жамоалар савияси ошганини таъкидлади. Шунинг учун йигитларимиз курашга жиддий тайёрланиши керак, ўйин қийин бўлади. Ғалабага ишонамиз ва мухлислик қиламиз. Ҳозир мен даволанаётган касалхонада футболни томоша қилишга имкон бўлмаса, интернет орқали кўраман, - деди россиялик мутахассис.\nҲар икки терма жамоа ушбу мусобақанинг биринчи турида зафар қучиб, ўз гуруҳида етакчилик қилмоқда. Россияликлар Сербия устидан ғолиб чиққан бўлса, Венгрияни Туркияни мағлуб этди.\nВенгрия-Россия учрашуви Тошкент вақти билан 21:00 да бошланади.


Aфғонистон президенти Тожикистонга учиб кетгани айтилмоқда - Bugun.uz\nAфғонистон президенти Тожикистонга учиб кетгани айтилмоқда\n18:29 | 15-08-2021\nAфғонистон президенти Тожикистонга учиб кетгани маълум қилинди. Бу ҳақда Aфғонистон президенти ҳукумати расмийси Сажад Нуристонийга таяниб, «Азия-Плюс» хабар берди.\nМаълум қилинишича, Aшраф Ғанига унинг миллий хавфсизлик бўйича маслаҳатчиси Ҳамдулла Муҳиб ва маъмурият раҳбари Фазл Маҳмуд Фазли ҳамроҳлик қилмоқда. Тожикистондан кейин Ғани «учинчи мамлакатга» учиши керак, лекин қайси давлатга экани ҳозирча номаълум.\nТаъкидланишича, Ғани Тожикистонга кетишидан олдин хавфсизлик идоралари ходимлари билан телефон орқали Кобул аҳолисининг хавфсизлиги бўйича суҳбат қилган ҳамда хавфсизлик кучларини барча фуқароларнинг ҳимоясини таъминлашга чақирган.\n«Мен хавфсизлик кучларига барча ватандошларимизнинг хавфсизлигини таъминлашга буйруқ бердим. Бу бизнинг бурчимиз ва биз буни энг яхши усулда қиламиз. Вайронагарчилик ёки талон-торож қилишни ўйлайдиган ҳар кимга қарши куч қўлланилади», — деган Aфғонистон президенти.\nМаълумот учун, сўнгги ҳафталарда Aфғонистондаги вазият «Толибон» ҳаракатининг йирик шаҳарларига ҳужуми билан кескинлашди. 15 август, якшанба куни «Толибон» Aфғонистондаги барча чегара пунктларини назорат қилаётгани ҳақида хабар тарқатди. Кейинроқ «Толибон» ҳукумат билан тинч йўл орқали Кобулга кириш имкони борасида музокаралар олиб бораётганини ва ўтиш жараёни тугагунга қадар Aфғонистон ҳукумати Кобул хавфсизлиги учун жавобгар бўлишини айтган. ОAВ маълумотларига кўра, Ғани якшанба куни ўз лавозимидан кетмоқчи.\nАввалроқ БМТ Aфғонистонга қўшни давлатларни чегараларни ёпмасликка чақирганди. Шунингдек, 14 август куни 84 нафар афғон ҳарбийси Ўзбекистон чегарасини бузиб ўтганди.


Эрон яна бир сунъий йўлдош учирмоқчи\nЭрон навбатдаги сунъий йўлдошини фазога учириш ниятида. Бу ҳақда мамлакат президенти Маҳмуд Аҳмадийнажод маълум қилди.\nХабарларга кўра, сунъий йўлдош 700-1500 километр радиусда ҳаракатланишга қодир ракета ёрдамида фазога олиб чиқилади. Ҳозирча парвоз санаси эълон қилинмаган.\nЭрон ўзининг илк сунъий йўлдошини феврал ойида фазога учирган эди.\nЭроннинг фазога ўз сунъий йўлдошини учиришга қодир бўлиши Ғарбнинг хавотирларига сабаб бўлмоқда. Бундан ташқари, Эроннинг Исроил ҳудудига қадар етиб боришга қодир ракетага эга экани ҳам айтилади.\nАммо Теҳрон ҳукумати ракета учирилиши фақат тинч мақсадлар, жумладан, фазони тадқиқ этиш мақсадида амалга оширилаётганини таъкидлаб келади.


Самарқандда катта ММА кечаси ўтказилади (Видео)\n23 декабрь, 2021, 13:37\nТеглар:ММА | Самарқанд\n"ATF Championship 6" турнири бўлиб ўтади.\nХабарингиз бор, юртимизда биринчилардан бўлиб, Ўзбекистон яккакураш оламининг машҳур вакилларидан бири, Ўзбекистон ММА ассоциацияси вице-президенти Музаффар Раджабов томонидан "ATF Championship" промоушенига асос солинган эди.\nҲозирга келиб, мазкур промоушеннинг 5 та турнири ўз якунига етди. Навбатдагиси яъни, 6- турнири Самарқанд шаҳрида бўлиб ўтади.\nШуни алоҳида таъкидлаш лозимки, мазкур жанг кечасида ММА билан бир қаторда профессионал кикбоксинг бўйича ҳам жанглар ўтказилади. Рақиб сифатида Қозоғистон, Қирғизистон, Тожикистондан маҳоратли жангчилар таклиф этилган. Шунингдек, юртимизнинг бир қатор истеъдодли вакиллари ҳам ўз жангларини ўтказади.\nШу ўринда таъкидлаб ўтиш жоизки, ушбу жанг кечасини Sports.uz Youtube каналида бевосита жонли равишда томоша қилишингиз мумкин.\nТЕЗКОР ХАБАР 7 Fighting Series турнирида нечта ва қайси клублар қатнашиши маълум. Қуръа натижалари билан танишинг!\nЎзбекистондаги ММА клублари ўртасидаги "7 Fighting Series" турнирининг санаси маълум бўлди\nИНТЕРВЬЮ Самарқандлик сартарош АҚШда ММА чемпионига айланганмиди?


Тишлар ва гайморит: уларнинг қандай боғлиқлиги бор ва биринчи навбатда нимани даволаш керак? - 28 Февраля 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2022 » Февраль » 28 » Тишлар ва гайморит: уларнинг қандай боғлиқлиги бор ва биринчи навбатда нимани даволаш керак?\nТишлар ва гайморит: уларнинг қандай боғлиқлиги бор ва биринчи навбатда нимани даволаш керак?\nГайморит ёки юқори жағ синусити – бу яллиғланиш жараёни бўлиб, юқори жағ синусларнинг шиллиқ қаватга таъсир қилишидир. Лекин бу қандай содир бўлади? Тиш касалликлари гайморитга олиб келиши мумкинми? Ёки аксинча гайморит тишларнинг оғриғига олиб келадими?\nТиш касалликлари гайморитга олиб келиши мумкинми?\nҲа, мумкин. Гайморит ҳолатларининг тахминан ярмида одонтоген хусусият мавжуд. Агар анатомик жиҳатдан тишларнинг илдизлари юқори жағ синусига яқин бўлса, у ҳолда илдизлар атрофидаги ҳар қандай яллиғланиш жараёнлари гайморов бўшлиғининг яллиғланишига олиб келади.\nГайморов бўшлиғи бурун бўшлиғи билан алоқа қилади. Ҳар бири ўзига хос анатомик тузилишга эга – бўшлиқнинг ҳажми индивидуалдир. Баъзиларида тишларнинг илдизлари гайморов бўшлиқнинг пастки қисмига туташган бўлса, баъзиларида улар тўғридан-тўғри унда жойлашган, айримларда эса илдиз ва бўшлиқ орасидаги жой суяк билан тўлган. Иккинчи ҳолда одонтоген жараёнлар камроқ бўлади.\nБироқ, тескари вазият, гайморит тиш касаллигига сабаб бўлиши мумкин эмас. Шундай қилиб, тишлар гайморит туфайли оғрияпти, деган фикр нотўғри. Гайморит билан юқори жағнинг тишлари ҳудудида ноқулайлик пайдо бўлиши мумкин, аммо бу тўғридан-тўғри тишларнинг шикастланишига олиб келмайди.\nАввал нимани даволаш керак – тиш ёки гайморит?\n«Одонтоген гайморит» ташхиси қўйилган бемор нима қилиши керак? Аввал ЛОР шифокорига ёзилсинми ёки биринчи навбатда стоматологгами? Ёки уларга бир вақтнинг ўзида ташриф буюриши керакми?\nАввало, гайморитнинг сабабини аниқлаш лозим. Энг яхшиси диагностика усули – томография қилиш. Унинг ёрдамида бурун бўшлиғи, унга боғланган улашган тишлар илдизларининг ҳолатини баҳолаш мумкин.\nАгар гайморов бўшлиқдаги шиллиқ қаватнинг яллиғланиши тишларга боғлиқ бўлса, унда, албатта, биринчи навбатда, сабабни бартараф этиш керак. Баъзида шундай бўладики, одонтоген сабабни, яъни тишдаги яллиғланиш жараёнини йўқ қилиш гайморитдан халос бўлиш учун етарли.\nАммо баъзида, тиш канали орқали инфекцияланганида, замбуруғлар ёки бошқа микроорганизмлар бурун бўшлиғига кириб бориши мумкин, улар туфайли яллиғланиш ҳосил бўлади. Бундай ҳолатда биринчи навбатда тишдаги инфекция манбасини йўқ қилиш керак, кейин эса оториноларинголог гайморов бўшлиғини инфекциядан тозалайди, дори-дармонларни буюради ва ҳоказо.\nҚандай тиш касалликлари гайморитга олиб келиши мумкин?\nОддий кариес гайморитга олиб келиши мумкин эмас, чунки кариес фақат тишнинг қаттиқ тўқималарига зарар етказадиган ва бошқа жойга тарқалмайдиган касалликдир. Гайморов бўшлиқ учун кариеснинг асоратлари бўлган касалликлар хавфлидир.\nИлдиз каналини даволаш пайтида бўшлиққа инфекция тушиши ҳам мумкин. Тишнинг илдизи ва бўшлиқ ўртасида суяк йўқлиги сабабли, илдиз каналини даволаш пайтида шифокор тасодифан инфекцияни каналдан бўшлиққа суриб юбориши мумкин. Ёки канални тўлдиришда пломба моддасини гайморов бўшлиғига тушиши мумкин. Бундай зарралар атрофида яллиғланиш жараёни ҳосил бўлади.\nСут тишлари касалликлари гайморитга олиб келиши мумкинми?\nСут тишлари кичик илдизларга эга ва бундан ташқари, ҳар бир сут тиши остида доимий тишнинг микроби ётади. Шундай қилиб, сут тиши ҳали доимий билан алмаштирилмаган болалар одонтоген гайморит билан касалланмайди. Уларда гайморит ривожланишининг сабаби қон, бурун шиллиқ қавати орқали ёки юзнинг шикастланиши туфайли инфекциянинг бурун бўшлиғига кириб бориши билан боғлиқ.\nКатегория: Foydali maslahatlar / Полезны советы | Просмотров: 80 | Добавил: #news, #habarlar, #ahborot, #Yangilik, #xabarlar, #новости, #newsuz, #uznews, #Yangiliklar | Рейтинг: 0.0/0


Самарқанд шаҳрида Мустақил Давлатлар Ҳамдўстлигининг туризм бўйича кенгаши йиғилиши ҳамда МДҲ давлатларининг I туристик ярмаркаси иш бошлади. Бу ҳақда Kun.uz мухбири хабар бермоқда.\nФото: Туризмни ривожлантириш давлат қўмитаси матбуот хизмати\nМазкур тадбирдан кўзланган мақсад — Мустақил Давлатлар Ҳамдўстлиги мамлакатлари ўртасида қўшма туризм лойиҳаларни сонини орттириш, «ҳамкорлик ва аҳил қўшничилик» руҳини қўллаб-қувватлашдан иборат.\nЎзбекистон Туризмни ривожлантириш давлат қўмитаси раиси в.б. Абдулазиз Аққуловнинг очилиш маросимидаги нутқида таъкидлаб ўтишича, бугунги кунда мамлакатимизда маданий мерос объектлари сони 7,4 мингдан ошади, 4та шаҳар ЮНЕСКОнинг Бутунжаҳон мероси рўйхатига қўшилган.\n«Сўнгги йилларда давлатимиз раҳбари ва ҳукуматимиз томонидан туризм инфратузилмасини янада ривожлантириш, туризм маҳсулотларини диверсификация қилиш ва Ўзбекистонга туристларни жалб қилиш бўйича кенг миқёсли ишлар амалга оширилди. Масалан, шу йилнинг май ойида Самарқанд вилояти туризм соҳасининг комплекс таҳлили, жумладан, Самарқандга ташриф буюрган туристлар ўртасида сўров ўтказилди. Унга кўра, МДҲ давлатларидан ташриф буюрган туристларнинг 70 фоизи Самарқандда 2 кундан 4 кунгача бўлишади, МДҲ давлатларидан келадиган туристларнинг аксарияти Ўзбекистонга оилавий ёки гуруҳлар таркибида келишади. Албатта, биз эришган натижаларимизда тўхтаб қолмаслигимиз керак. Биз хизматни яхшилаш, туризм соҳасидаги кадрларни тайёрлаш борасида кўпгина ишларни амалга оширишимиз керак», — дея Абдулазиз Аққуловнинг сўзларини келтирмоқда Kun.uz мухбири.\nТуристик ярмарканинг очилиш маросимида Самарқанд вилоят ҳокими Эркинжон Турдимов ҳам иштирок этди.\nKun.uz мухбирига интервью берар экан, Туризмни ривожлантириш давлат қўмитаси раиси в.б. Абдулазиз Аққулов жумладан шундай деди:\n— Мустақил Давлатлар Ҳамдўстлигининг туризм бўйича кенгаши йиғилишидаги асосий воқеалар ҳақида гапирсам, кенгашга раислик Ўзбекистонга ўтди. Масалан, ўтган йили Қозоғистон раислик қилган эди. Кейинги йиғилишда ҳам — у Қозоғистонда ўтади — Ўзбекистон раислик қилади.\nИккинчи масала — ҳар йилик туристик ярмарка ташкиллаштириш бўйича президентимиз ташаббуси муҳокама этилиб, уни кенгаш йиғилиши доирасида ҳам ташкил қилиш қўллаб-қувватланди. Келгуси йил сентябрь ойида Нурсултон шаҳрида ўтадиган кенгаш йиғилишида ҳам туристик ярмарка ўтказилади. Буни Қозоғистон маданият ва спорт вазири ўринбосари Элдос Рамазанов эълон қилди.\nУмаман, йиғилиш кун тартибида бўлган барча масалалар маъқулланди. Фақат Беларусь Республикаси спорт ва туризм вазири ўринбосари Михаил Портной кенгаш орқали туризмни ривожлантириш мақсадида транспорт масаласини кўтарди. Яъни МДҲ давлатларидаги транспорт бўйича идоралар ўз ишида туризм ривожига ҳисса қўшиш масаласини ҳам ўрганиб чиқишлари керак бўлади.\nИкки кунлик дастур халқаро туристик ярмарка очилиши ва кенгаш йиғилишидан ташқари миллий стендларни намойиш этиш, янги комбинациялашган йўналишлар ва йўлбошчиларни тақдим этиш, Халқаро «Ипак йўли» туризм университетидан тақдимотни ўз ичига олади\nШунингдек, тадбир дастурида «МДҲ давлатларида туризм ва минтақавий ҳамкорлик: янги чақирув ва имкониятлар» мавзусида халқаро семинар ўтказилади ва унда илмий доиралар вакиллари иштирок этишади.\nСирдарё, Жиззах ва Самарқандда «яшил», «қизил», «сариқ» ҳудудлар тоифасига ўзгартириш киритилди\n09:51 / 29.05.2020\nСамарқандда уйда ҳеч ким йўқлигини аввалдан билган шахслар жуда кўп миқдордаги пулларни ўғирлади


Нызамсыз өним саўдасының алды алынды » MAWRIT.UZ\nНызамсыз өним саўдасының алды алынды\nЕлимизде исбилерменлер ҳәм хожалық жүритиўши субъектлерди ҳәр тәреплеме қоллап-қуўатлаўға қаратылған кең көлемли реформалар әмелге асырылмақта.\nЛекин, соған қарамастан, нызамларды шетлеп өткен ҳалда “нызамсыз жол менен көбирек пул таўып алыў” мақсетинде ис жүритип атырған “исбилерменлер”имиз де жоқ емес.\nБеруний районы мәмлекетлик салық инспекциясының 2020-жыл 1-июнь сәнесиндеги №17-хс-санлы бўйрығы тийкарында районда өткерилген қадағалаў илажларында мине усындай нызамды писент етпестен жасырынша саўда менен шуғылланып атырған пуқаралар анықланды.\nАтап айтқанда, районның мәмлекетлик салық инспекциясы ҳәм район ИИБ хызметкерлери тәрепинен өткерилген қадағалаў илажлары даўамында жәми баҳасы 29 миллион 990 мың 940 сумлық нызамсыз сатылып атырған алкоголь өнимлери саўдасының алды алынды.\nАниқланыўынша, райондағы “Тожмаҳал” көшесинде жасаўшы пуқара Р.Р. “Жайҳун” көшесинде жайласқан үйде тийисли ҳүжжетлерсиз алкоголь өнимлерин сатып келген. Пуқара Р.Р. нызамға қайшы рәўиште саўда-сатық пенен шуғылланып, тек өзиниң ғана емес, бәлки, қарыйдарлардың да сапасы кепилленбеген өнимлери менен денсаўлығына қәўип туўдырыўы мүмкин еди. Анықланған нызамбузыўшылық бойынша пуқара Р.Р.ға тийисли 5 түрдеги жәми баҳасы 27 миллион 366 мың сумлық алкоголь өнимлери гүўалар қатнасыўында ўақтынша, ис нызам шеңберинде шешимин тапқанша рәсмийлестирип алынды.\nСондай-ақ, Беруний районы “Тумарис” көшесинде жасаўшы пуқара А.С. райондағы “Бахыт” көшеси номерсиз үйде нызамсыз рәўиште тийисли ҳүжжетлерсиз сатылып атырған алкоголь өнимлери саўдасына шек қойылды. Пуқараға тийисли жәми баҳасы 2 миллион 624 мың 940 сумлық алкоголь өнимлери ўақтынша айғақлық дәлил сыпатында рәсмийлестирилип алынды.\nНызамсыз жумыс пенен шуғылланып аз ўақыт ишинде мол дәрамат табыўды гөзлеген “алғыр исбилермен” гүзе күнде емес, күнинде сыныўын умытып қойғанға уқсайды.\nУмытпаң, нызам шеңберинде ислеў, мәмлекетимиз тәрепинен белгиленген салықларды өз ўақтында төлеў ертеңги пәраўан турмысымыздың кепили болып есапланады.\nҚР МСБ Баспасөз хызмети\nҚарақалпақстанда Қанша исбилермен онлайн қадағалаў-касса машинасынан пайдал ...\nХабарыңыз бар, Президентимиздиң 2019-жыл 6-сентябрдеги “Саўда ҳәм хызмет көрсетиў тараўындағы есап-китаплар системасына заманагөй мәлимлеме технологияларын\nКарантин ўақтында халық ушын жәрдем болды\nМәмлекетлик салық хызмети органы ўәкиллери тәрепинен Нөкис қаласындағы 4-сектор аймағы турғынлары ушын арзанластырылған ярмарка шөлкемлестирилди. Ярмаркада ҳәр\nБаҳаларды көтериў, нызамды бузыў дегени\nХабарыңыз бар елимизде коронавирус инфекциясы тарқалыўының алдын алыў мақсетинде карантин жәрияланған. Ҳәзирги ўақытта көпшилик орынларда жумыс процеслери\nУлыўма аўқатланыў орынлары жумыслары ўақтынша тоқтатылды\nЕлимизге коронавирус пандемиясының кирип келиўи себепли барлық орынларда карантин ҳалаты енгизилди. Атап айтқанда, Өзбекстан Республикасы Министрлер\nҚарардың орынланыўын тексеремиз деп нызамды шетлеў дурыс емес\nКаr24.uz сайты арқалы Хожели районы мәмлекетлик салық инспекциясы жумыс ўақтыннан тысқары жумыс ислеп атырған деп, келтирген ўақыясына районлық салық


В. Церебрал типдаги сезги бузилишлари » Тиббий психология – Расмий сайт\nЯнгиликлар » Энциклопедия » В. Церебрал типдаги сезги бузилишлари\nМия устуни, таламус, ички капсула ва орқа марказий пушта зарарланса, церебрал типдаги сезги бузилишлари ривожланади. Бундай ҳолатларда сезги бузилишлари ўтказувчи типда бузилади.\n1. Мия устуни зарарланиши. Мия устунида жойлашган патологик ўчоқда алтернирлашган типдаги сезги бузилишлари ривожланади: ўчоқ томонда – юзда гемианестезия (V нервнинг спинал ядроси), қарама-қарши томонда – танада барча сезгилар гемианестезияси (танани иннервация қилувчи сезги толалари).\n2. Таламус зарарланиши. Қарама-қарши томонда “беш гемисиндром” ривожланади: гемианестезия, гемигиперпатия, гемиатаксия, гемиалгия, гемианопсия. Бунга Дежерин-Русси синдроми ҳам дейилади.\n3. Ички капсула зарарланиши. Ички капсула орқа сонининг орқа қисми зарарланса, қарама-қарши томонда “уч гемисиндром” (гемианестезия, гемианопсия, гемиатаксия) ривожланади. Ички капсула тўла зарарланса, “уч гемисиндром” қуйидагича намоён бўлади: гемиплегия, гемианестезия, гемианопсия.\n5. Орқа марказий пушта зарарланиши. Орқа марказий пушта тўла зарарланса, қарама-қарши томонда барча сезгилар гемианестезияси, қисман зарарланса – қўл ёки оёқда моноанестезия кузатилади. Агар орқа марказий пушта таъсирлантирилса, у ҳолда Жексон типидаги сенсор хуружлар рўй беради.\n5. Юқори ва пастки париетал пушталар зарарланса, мураккаб сезги турлари бузилади ва астереогнозия, аутотопогнозия, анозогнозия, пседополимелия каби симптомлар юзага келади. Бу ҳақда катта яримшарлар ёзилган жойда маълумот берилган.\n6. Психоген гемианестезия. Истерия учун хос. Бундай беморда гемианестезия тананинг қоқ ўрта чизиғи бўйлаб аниқланади. Органик типдаги гемианестезия ўрта чизиқдан сал ичкаридан бошланади. Истерик типдаги сезги бузилишлари на сегментлар соҳасига, на нервлар топографиясига тўғри келади.\nҚўшилган: 01:12 / 07-04-2021 Ўқилди: 8


21 сентябрь, 2020, 06:30\nТеглар:Локомотив | Бунёдкор | Жасурбек Жалолиддинов\n"Локомотив"нинг муҳим қарори\nМоскванинг “Локомотив” клуби раҳбарияти шу йилнинг июль ойида “Бунёдкор”дан сотиб олинган 18 ёшли ҳужумкор футболчи Жасур Жалолиддиновга Россия премьер-лигасида ўзини кўрсатиш имконини бермади. Клуб ҳамюртимизни Россия премьер-лигаси қайдномасидан чиқариб, ўрнига бошқа легионерни рўйхатга қўйди.\nТўғриси, ушбу трансфер анча шов-шув бўлганди. Футболчимиз манфаатини ҳимоя қилган мутахассислар, хусусан унинг агенти Юрий Белоус Жасурга катта баҳо берганди. Россиялик футбол эксперти Жалолиддинов ўз тенгқурлари орасида (2002 йилда туғилганлар) Ўзбекистонда энг истеъдодлиси, Осиёда энг кучли беш футболчидан бири, The Guardian экспертлари баҳоси бўйича ўз ёшида дунёнинг энг яхши 60 нафар футболчиси рўйхатига киритилгани, Жоау Мариудан кучли экани ва яқин келажакда “Локомотив”нинг ўйинини белгиловчи футболчига айланишини таъкидлади. Шунингдек, ўзбек вундеркиндига Италия, Туркия, Испания ва Осиёнинг қатор мамлакатларидан таклиф бўлаётгани, лекин Жасурнинг келажаги ва хориж футболига мослашишини ўйлаб, "Локомотив" варианти маъқул кўрилгани маълум қилин эди.\nБироқ, ўзбек футболини яқиндан билган айрим мутахассислар Жалолиддинов Россия футболи учун хали етарли даражада пишмаганини айтгани ҳам бор гап. Хусусан, “Навбаҳор”нинг россиялик бош мураббийи Андрей Канчельскис Жасурнинг Россия чемпионатига ўтишига эрта эканини бир неча маротаба такрорлади.\nЮртимизда ишлаган Муҳсин Муҳаммадиев бу футболчи “Локомотив”нинг юқори жисмоний кўрсаткичларни талаб қиладиган ўйин услубига тушмаслигини айганди.\nЎз олдига катта мақсадларни қўйган “Локомотив” ҳам 1 миллион евро атрофидаги маблағ эвазига олиб келинган 18 ёшли футболчидан кўра, тажрибали ижрочиларга ишонч билдиришни маъқул кўрди. Қолаверса, Ўзбекистон Профессионал футбол лигаси раҳбариятининг Жасур трансферида белгиланган қоидалар бузилганини тахмин қилгани ва вазиятга ойдинлик киритилиши маълум вақтни талаб этгани футболчини мусобақа қайдномасидан ўтказишни кечиктириб юборди.\nЖасур “Локомотив”да расмий ўйин ўтказишга улгурмади. Ярим ҳимоячимиз Россия ёшлар терма жамоасига қарши ўртоқлик учрашувида қатнашди, холос. Тўғриси, ўйинидан нафақат мураббийлар, билки ўзининг ҳам кўнгли тўлмади.\n- Жамоага тўлиқ мослаша олдим, аммо барибир ўз спорт формамни янада яхшилашим керак. Мен ҳали 100 фоиз тайёр эмасман. Юз фоиз жисмоний тайёр бўлмасангиз, ўзингизни тўлиқ кўрсатишингиз қийин”, - деди ўйинан кейин Жасурнинг ўзи.\nХуллас, “Локомотив” Жасур Жалолиддиновни келажак учун харид қилди, деган тахминлар ўзини оқлашига ишонч билдиргимиз келяпти. Сўнгги маълумотларга қараганда, “Локомотив” билан беш йиллик шартномага эга футболчимиз Ўзбекистонга қайтади ва ижара асосида Суперлигада ўйнайди. Гарчи клуб номи эълон қилинмаган бўлса-да, бу жамоа “Бунёдкор” бўлиши ҳақиқатга анча яқин. Зеро, аввал-бошдан бу вариант ҳам тилга олинаётган эди.\nШу билан бирга, “Локомотив” раҳбарияти режасига биноан, Жасур Жалолиддинов қишки ўқув-машғулот йиғинларида клуб ихтиёрига қайтади ва янги мавсум олдидан ўтказиладиган тайёргарлик жараёни натижаларига қараб, ҳамюртимиз фаолияти бўйича қарор қабул қилинади.\nChichqoq buzakni yugurgani somonxonagachada somonxonasiga yetip keldi\nSikib qoyibsila aniq boldi deb ozlarini yebanutiy xulosalarini tiqib maqolaniyam tiqib qoyibsila


ЎзА - "Kun.uz"даги мақолага муносабат: Ким кимни шантаж қилаяпти?..\n04.07.2019 Чоп этиш версияси\n"Kun.uz"даги мақолага муносабат: Ким кимни шантаж қилаяпти?..\nЖорий йилнинг 2 июлида “Kun.uz” сайтида “Арнасой тумани ИИБ раҳбарлари фермернинг отасини нега урди?” сарлавҳали материал Жиззах вилояти Ички ишлар бошқармаси томонидан ўрганиб чиқилди. Фикримизча, ушбу материал нохолислик ва шошқалоқлик билан тайёрланган. Аниқроғи, муаллиф томонлардан бирининг сўзларига таяниб, масалани чуқур ўрганмасдан вазиятни баён қилган.\nЭнди фактларга асосланган асл ҳолат билан таништирамиз.\n2019 йилнинг 1 июль куни Арнасой тумани ҳокими давлатга ғалла топшириш шартномасини бажармаган фермерлар иштирокида йиғилиш ўтказган. Йиғилишда мақолада номи тилга олинган “Аҳмедов Фарҳод чорваси” фермер хўжалиги раҳбари Фарҳод Аҳмедовнинг отаси Маматқул Аҳмедов ҳам қатнашади. Маматқул Аҳмедов йиғилишга бехосдан келиб қолмаган, у фермер хўжалигининг норасмий раҳбари.\nАйни шу сабаб ҳоким бошқалар қатори Маматқул Аҳмедовга режани бажариш зарурлигини тушунтиради. Маматқул Аҳмедов ҳокимнинг талабига эътироз билдирмайди, билдира олмасди ҳам. Чунки “Аҳмедов Фарҳод чорваси” чорвачилик фермер хўжалиги “Дўстлик дон маҳсулотлари” АЖ билан 35 тонна ғалла сотиш бўйича шартнома имзолагани ҳолда режанинг қарийб тенг ярмини бажармаган. Яна ҳам аниқроғи, 17,1 тонна ғалла кам топширилган. Аммо фермернинг 3 гектар майдони ўрилмасдан қолган.\nҚўшимча қилиш керакки, “Аҳмедов Фарҳод чорваси” фермер хўжалигига айнан бошоқли дон экинлари етиштириш учун 29 миллион 561 минг сўм миқдорида имтиёзли кредит ажратилган. Ушбу кредитнинг 6 миллион 632 минг сўми қайтарилмасдан қолган.\nҚизиғи, режанинг салкам тенг ярми бажарилмагани ҳақида мақолада умуман сўз юритилмаган. Қолаверса, материалда келтирилганидек ҳоким ёрдам сўрамаган, қонуний тартибда режани бажариш кераклигини тушунтирган.\nШу ўринда Ўзбекистон Республикаси Вазирлар Маҳкамасининг 2019 йил 14 майдаги фармойиши асосида бошоқли дон ҳосили ўрим-йиғим ишларини ўз вақтида ва сифатли ташкил этиш, ғалла ўриш комбайнларидан самарали фойдаланиш, шунингдек, давлат эҳтиёжлари учун бошоқли дон харид қилиш бўйича тузилган контрактация шартномалари фермер хўжаликлари томонидан сўзсиз бажарилиши учун шахсий жавобгарлик бир қанча давлат тизилмалар қаторида Ички ишлар вазирлиги зиммасига юклатилганлигини назардан четда қолдирмаслик зарур.\nҚисқаси, ҳоким топшириғи асосида ички ишлар ходими билан бирга Маматқул Аҳмедов ғаллазорга йўл олади. Йиғилиш ўтказилган жойдан узоқлашишлари билан Маматқул Аҳмедов ҳамроҳига ғаллани ўрдириш учун далага бормаслигини маълум қилади. Табиийки, ходим бу тўғрида раҳбарига хабар беради, шу асосда ўша жойга Арнасой тумани ИИБ бошлиғининг ўринбосари Акром Мисиров етиб келади.\nФермернинг отаси туман ИИБ бошлиғининг ўринбосарини кўриши билан уни ҳақоратлай бошлайди. Акром Мисиров босиқлик билан Маматқул Аҳмедовга ғаллани ўрдирмаслик тўғрисидаги талабини ҳокимга шахсан ўзи айтиши зарурлигини билдиради.\nМаматқул Аҳмедов бунга рози бўлади ва автоуловга ўтиради. Аммо автомашина ҳоким ҳамда туман ИИБ бошлиғи турган жойга яқинлашиши билан Маматқул Аҳмедов дод-вой солиб, ўзининг калтакланганлигини, аҳволи оғирлигини маълум қилади.\nУнга тиббий ёрдам машинаси чақирилади ва Маматқул Аҳмедов шифохонага ётади. Эътибор қилган бўлсангиз, “Kun.uz” мухбири суҳбатлашган туман тиббиёт бирлашмаси шошилинч ёрдам бўлимининг мудири Темур Назаров Маматқул Аҳмедовнинг юқори гипертоник қон босимида юришини, илгари микроинфаркт олганлигини, қон босими юқорилиги учун тиббий ёрдам кўрсатилганини баён қилган, аммо жабрланувчига тан жароҳати етказилгани тўғрисида гапирмаган.\nАгарда Маматқул Аҳмедовнинг танасига ростдан ҳам зарба берилганида унинг терисида пайдо бўлиши керак бўлган белгилар мухбирнинг нигоҳидан четда қолмаслиги тайин.\nҚолаверса, қўли билан автоуловга кирмаслик учун тираниб турган одамни бир зарба билан қандай қилиб автомашина салонига киритиш мумкин? Унинг боши, оёқлари, қўллари бу жараёнда лат ейиши, эзилиши, тирналиши ва ниҳоят қайрилиши мумкин эдику? Тиббий экспертиза эса танада шубҳали аломатлар йўқлигини тасдиқлади. Савол туғилади, бу вазиятда ким кимни шантаж қилаётир?\n— Масала низоли бўлгани сабабли прокуратура вакиллари иштирокида Маматқул Аҳмедов шифохонага келтирилиши билан бошдан оёқ тиббий текширувдан ўтказилди ва бу жараён тасвирга олинди, — дейди Арнасой тумани тиббиёт бирлашмаси шошилинч ёрдам бўлимининг мудири Темур Назаров. — Тиббий текширув пайтида Маматқул Аҳмедовнинг танасида қизариш, кўкариш, шишиш, йиртилиш аниқланмади. Агарда унга зарба берилганида ушбу белгилардан бири танада кўринарди. Маматқул Аҳмедовнинг териси оқ бўлгани боис ҳар қандай ўзгариш сезилмасдан қолмасди. Шу сабабли унга ҳеч қандай тан жароҳати етказилмагани аниқ.\nМақолада ИИБ бошлиғининг ўринбосари Мисировнинг фамилиясини “Мисаев”, туман тиббиёт бирлашмаси “туман Марказий шифохонаси” тарзида қўлланган. Шов-шув кўтаришга чоғланилганида бу каби “майда-чуйда”лар эътиборга олинмайди, шекилли.\nМақолада келтирилган об-ҳавонинг ноқулайлигига оид иддаога тўхталадиган бўлсак...\n— Жорий йил об-ҳаво туманимиз ғаллакорлари учун ҳар қачонгидан қулай келди, бу йил ишламаган фермер ҳам режани бажарди, — дейди Арнасой тумани қишлоқ хўжалиги бўлими бошлиғи Ҳайитбой Азизов. — 2019 йил 3 июль ҳолатига 241 фермер хўжалигидан 176 таси режани бажарди. Туманимизда бу йил фақат 10 фоиз фермер шартномавий режани уддалай олмаслигини тахмин қилаяпмиз. “Аҳмедов Фарҳод чорваси” фермер хўжалигининг экин майдонига келадиган бўлсак, ернинг аҳволи оғир эмас, ўртача. Бу майдонда режани нафақат қийинчиликсиз бажариш, балки яхшигина даромад олиш ҳам мумкин эди. Шартнома тузилгандан сўнг режани бажариш керак-да.\nУмуман олганда, ишламайдиган одамга баҳона топилаверади, ер ўз эгасининг қўлида бўлса, ноқулай об-ҳавода ҳам кўнгилдагидек ҳосил кўтарилади.\n— Мақолада чорвачилик фермер хўжаликлари дон топшириш бўйича шартнома қилиниши қонунчиликка зид, дея хато фикр юритилган. Қонунда бу борада ҳеч қандай тақиқ йўқ, — дейди “Дўстлик дон маҳсулотлари” АЖ ҳуқуқшуноси Тоҳир Ғиёсов.\nАгарда мухбир бир томонга ён босиб, масалани чуқур ўрганмаса, “нопрофессионал” ёки “буюртма”, деган сўзлар хаёлга келади. Хуллас, ким қандай хулоса қилиши ўзига боғлиқ.


Apple iOS 9нинг якуний версияси юклаб олиш учун тақдим этилди » Ўзбекистон янгиликлари – Zamin.uz\niOS 9 операцион системасининг якуний версияси Apple мобил қурилмаларига юклаб олиш учун расман очиқ деб эълон қилинди. Бу ҳақда 9to5mac.com'га асосланиб Kun.uz хабар бермоқда.\nApple операцион системасининг янги версиясини ўрнатиш “Созламалар” («Настройки»), “Асосий” («Основные»), “ОСни янгилаш” («Обновление ПО») орқали амалга оширилиб, бунинг учун мобил қурилма хотирасида 1,3 Гб бўш жой бўлиши талаб этилади.\niOS 9га қадар янгилаш iPad`ларга кўп вазифалик режимини қўшимча қилади, ҳарфлар рўйхатини ўзгартириш тугмачаси ранги ўзгартирилган, иловаларни ўзгартириш режими ва хариталарда йўналишларни белгилаш режими ҳам янгиланган.\nАввалроқ Apple раҳбари Тим Кук қурилмаларга компания томонидан ўрнатилган “Компас”, “Акциялар”, “Маслаҳатлар” сингари фойдаланувчилар деярли ишлатмайдиган иловаларни ўчиришга рухсат бериши тўғрисида хабар қилинган эди. iOSнинг янги версиясида эса қурилмаларга янада кўпроқ иловалар ўрнатилади.\n19:32 Apple iOSдаги компания иловаларини ўчиришга ижозат беради